Opština Malo Crniće - Part 37\n37\tUSVOJEN BUDŽET ZA 2011.GODINU Објављено 20/02/2011 | Од administrator Na sedamnaestoj sednici Skupštine opštine Malo Crniće koja je održana 15.decembra 2010. doneta je Odluka o budžetu za narednu godinu. Odbornici su na poslednjoj sednici u ovoj godini doneli i odluke o Predškolskoj ustanovi, regulisanju komunalnog otpada i osnivanju Saveta za zapošljavalje opštine Malo Crniće. Budžet opštine za narednu godinu iznosi 197.874.000 dinara tekućih prihoda, dok su tekući rashodi u iznosu od 191.727.000 dinara, čime se dobija suficit od 6.147.000 dinara. Prema rečima Siniše Radića, šefa Odseka za budžet i trezor radi se o prividnom suficitu, jer Zakon o budžetskom sistemu prilikom utvrđivanja rezultata budžeta ne uzima u obzir obaveze lokalnog budžeta po osnovu otplate postojećeg kredita. „Tako utvrđen suficit budžeta nije dovoljan za otplatu navedenih kamata i nabavku finansijske imovine, već, uzimajući u obzir i primanja po osnovu prodaje finansijske imovine, nedostaje 2.953.000 dinara, što će biti obezbeđeno iz neutrošenih sredstava iz 2010.godine. Uzimajući u obzir tekuće prihode, primanja i preneta sredstva iz prethodne godine budžet opštine u narednoj godini će raspolagati sa 200.977.000 dinara. Izvorni prihodi i prihodi ustupljeni od strane Republike planirani su na osnovu ostvarenja istih u 2010.godini ili na osnovu obima zaduženja određenim vrstama prihoda. Na taj način ukupni prihodi iz ovih izvora ostaju uglavnom na nivou 2010.godine, jer nema najave povećanja stope zahvatanja za narednu godinu.\nNajviše para za investicije\nDo znatno većeg budžeta u narednoj godini u odnosu na tekuću godinu došlo se povećanjem nenamenskih transfera budžeta Republike. Napokon, posle tri godine biće vraćeni transferi opštinama u okvire koje to Zakon o finansiranju lokalne samouprave i predviđa. Ukupna sredstva koja možemo očekivati su 198 miliona dinara tekućih prihoda, što je značajno povećanje u odnosu na ovu godinu. Ako posmatramo strukturu potrošnje ovih sredstava, videćemo da značajan rast u ovakvom budžetu imaju sredstva namenjena za kapitalna ulaganja od 41.987.000 dinara. Značajno je primetiti da su i rashodi za zaposlene u strukturi budžeta spali sa 45 odsto koliko je to bilo ove godine, na skromnih 27,74 odsto, dok je učešće sredstava za investicije značajno poraslo. Kada je reč o rashodima, osnovna težnja prilikom sačinjavanja ovog budžeta je bila da se oni svuda gde je to moguće zadrže na nivou ove godine, da bi se što više sredstava opredelilo u oblast infrastrukture ili za investicije.\nMeđutim, to nije bilo moguće baš svuda učiniti iz realnih razloga, jer je došlo do značajnog povećanja cena u nekim oblastima, značajne promene kursa dinara, tako da se to pravilo nije moglo primeniti kod nekih vrsta troškova, a koji imaju značajno učešće. To su pre svega prevoz učenika, obaveze po osnovu kredita… Takođe, u ovom budžetu imamo i neke nove rashode za koje je potrebno obezbediti sredstva, kao što su popis stanovništva, preuzimanje osnivačkih prava, a samim tim i obaveza finansiranja materijalnih troškova Doma zdravlja, naknada za odvodnjavanje. Kada je reč o zaradama zaposlenih koje se finansiranju iz budžeta, ona su planirana sa jednim blagim povećanjem od 5 – 6 posto, svedeno na nivo cele godine. Prvo povećanje najavljuje se od zarada za januar mesec od 3,8 odsto, pa zatim za juli 3,2 odsto i za septembar 1 odsto“, rekao je Radić.\nNajveća sredstva za kapitalna ulaganja planirana su preko Direkcije od 26,5 miliona, od čega 20 miliona dinara za potrebe asfaltiranja puteva i 6 miliona dinara za vodosnabdevanje, pre svega kao učešće opštine u projektima vodosnabdevanja građana koji se finansiraju iz NIP-a. Deo sredstava za puteve od 10 miliona dinara planiran je preko mesnih zajednica, kao i još 1,25 miliona dinara za tekuće popravke puteva, ili drugih objekata na području određenih mesnih zajednica. Takođe, planirana je i sanacija krova na jednom objektu Predškolske ustanove, sredstva za izradu projekata kojima bi se konkurisalo za sredstva kod viših nivoa vlasti, nabavku službenog vozila, dok se ostala sredstva investicionog karaktera odnose na nabavku opreme budžetskih korisnika. Za tekuće rashode osnovnih škola za narednu godinu, opredeljeno je 10,5 miliona dinara. Takođe, za ove namene rezervisano je dodatnih 2 miliona dinara za neodložene potrebe osnovnih škola, koje se ne mogu prolongirati ili učešće škola u projektima koji se finansiraju iz viših nivoa vlasti. Pored ovih sredstava za potrebe osnovnog obrazovanja obezbeđeno je i 12 miliona dinara za besplatan prevoz učenika osnovnih škola, bez obzira na udaljenost.\nSocijalnoj zaštiti blizu 6 miliona\nZa potrebe socijalne zaštite iz budžeta obezbeđeno je 5,95 miliona dinara, najvećim delom za jednokratnu novčanu pomoć za novorođeno dete, jednokratnu novčanu pomoć građanima sa iskazanim socijalnim problemima, besplatan topli obrok za decu u vrtiću ili školi iz socijalno ugroženih porodica, kao i svako treće dete u porodici, smeštaj dece u školskim internatima. Obezbeđeno je i 750.000 dinara kao učešće opštine u rekonstrukciji zgrade Centra za socijalni rad i 1,1 milion dinara za sufinansiranje tekućih rashoda Centra. U oblasti poljoprivrede planirana sredstva iznose 5,96 miliona dinara, od čega 3,6 miliona dinara biće plasirano preko Agrarnog fonda, dok je 2,3 miliona dinara namenjeno za realizaciju Programa zaštite i uređenja poljoprivrednog zemljišta u čijoj realizaciji učestvuju i sredstva Ministarstva poljoprivrede. Kada je reč o namenskim sredstvima, od zakupa poljoprivrednog zemljišta, naknada za zaštitu životne sredine i iz dela sredstava izrečenih kazni za saobraćajne prekršaje, ista su u planiranom obimu raspoređena za realizaciju već pomenutog Programa zaštite i uređenja poljoprivrednog zemljišta, Programa Budžetskog fonda za zaštitu životne sredine i Programa za podizanje bezbednosti saobraćaja. Subvencije za realizaciju programa rada javnih preduzeća planirane su u iznosu od 2,95 miliona dinara, dok sredstva za donacije ili dotacije nevladinim organizacijama ili udruženjima građana iznose 5,36 miliona dinara.\nObrazlažući Odluku o budžetu, predsednik opštine Malo Crniće dr Esidol Perić je istakao da su u odnosu na prethodni budžet, sredstva u visini od 20 miliona dinara pozicionirana preko Direkcije, za kapitalno održavanje puteva i 10 miliona dinara na poziciji mesnih zajednica. „Suština ovog budžeta ogleda se u tome, da veliki procenat sredstava odlazi na investicije, a mali deo na javnu potrošnju. Svima je u interesu da sledeće godine što više investiramo u infrastrukturu, odnosno puteve, vodosnabdevanje i mesne zajednice. Ovo je jedan značajan iskorak i mislim da ćemo uspeti sve ovo da realizujemo, pogotovo što imamo obećanja da će nenamenski transferi biti znatno veći od ovogodišnjih“.\nOdlukom o izmenama i dopunama Odluke o osnivanju Predškolske ustanove opštine Malo Crniće izvršeno je usklađivanje rada ove ustanove sa Zakonom o predškolskom vaspitanju i obrazovanju. Osim naziva ustanove, izvršeno je usklađivanje nadležnosti organa upravljanja i drugih odredbi, koje se odnose na ovu oblast rada. Usvojenom Odlukom o određivanju organa, službi i preduzeća, koji će obavljati poverene poslove predviđene Zakonom o upravljanju otpadom, izvršeno je preciziranje nadležnosti organa, službi i preduzeća u obavljanju poslova koji su Zakonom povereni jedinici lokalne samouprave. Nakon donošenja predmetne odluke može se pristupiti ostalim aktivnostima, u cilju realizacije ostalih obaveza lokalne samouprave propisanih Zakonom o upravljanju otadom.\nOsnovan Savet za zapošljavanje\nNa ovoj sednici doneta je i Odluka o određivanju lokacije za odlaganje kabastog i drugog otpada na teritoriji opštine Malo Crniće. U tom smislu određena je lokacija za odlaganje ove vrste otpada, a preduzeće „Trojon i Fišer –EKO“ ovlašćeno je za sakupljanje, odlaganje i klasifikovanje otpada, ograđivanje i obeležavanje, kao i obaveštavanje građana o lokaciji na kojoj se vrši odlaganje otpada. U realizaciji poslova iz domena komunalnog otpada opštine Malo Crniće, Skupština je odredila JKP „Čistoća“ za upravljanje projektom „Izrada tehničke dokumentacije, sanacije i rekultivacije deponije komunalnog otpada opštine Malo Crniće u KO Salakovac. U oblasti socijalne zaštite veoma je značajna izmena i dopuna Odluke o finansijskoj podršci porodicama sa decom na području opštine Malo Crniće. Izmenjena i dopunjena odredba člana 7. ove odluke, omogućava naknadu troškova smeštaja u internatu za decu srednjoškolskog uzrasta.\nZa rešavanje pitanja i problema nezaposlenosti na području opštine Malo Crniće obrazovan je Savet za zapošljavanje koji daje mišljenje i preporuke nadležnom organu opštine u postupku preduzimanja mera radi smanjenja broja nezaposlenih. Takođe, donete su značajne odluke iz oblasti zaštite, uređenja i korišćenja poljoprivrednog zemljišta. Obrazovana je Komisija za izradu godišnjeg programa zaštite, uređenja i korišćenja poljoprivrednog zemljišta i Komisija za sprovođenje postupka javnog nadmetanja za davanje u zakup poljoprivrednog zemljišta u državnoj svojini. U postupku osnivanja Doma zdravlja Malo Crniće doneto je rešenje o davanju saglasnosti na Satut ove ustanove.\nNa kraju sednice prisutnim novinarima se obratio predsednik Skupštine opštine Malo Crniće Bojan Urošević: „ Usvojena Odluka o budžetu opštine Malo Crniće je svakako jedna od najznačajnijih tačaka, čime su stvoreni uslovi za uspešno funkcionisanje direktnih i indirektnih korisnika budžeta. Budžet opštine za 2011.godinu sadrži 197.874.000 dinara tekućih prihoda i 191.727.000 dinara tekućih rashoda i izdataka. Izvorni prihodi i prihodi ustupljeni od Republike ostaju uglavnom na nivou 2010.godine, s obzirom na to da nema najave povećavanja stope zahvatanja za narednu godinu. Kada je reč o transfernim sredstvima Republike, ista su značajno povećana u odnosu na tekuću godinu, imajući u vidu najave da će u celosti biti primenjen Zakon o finansiranju lokalnih samouprava.\nNajveća sredstva za kapitalna ulaganja planirana su preko Direkcije za izgradnju u iznosu od 26,5 miliona dinara. Deo sredstava u iznosu od 10 miliona dinara, planiran je za izgradnju komunalne infrastrukture na razdelu mesnih zajednica, a još 1,25 miliona dinara, takođe planiran je za druge potrebe naših mesnih zajednica. Za tekuće rashode osnovnih škola opredeljeno je 10,5 miliona dinara, a za potrebe socijalne zaštite iz budžeta za 2011.godinu obezbeđeno je 5.950.000 dinara. U oblasti poljoprivredne proizvodnje planirana sredstva iznose 5.960.000 dinara. Takođe, planirana sredstva za realizaciju programa rada javnih preduzeća 2.950.000 dinara i donacije nevladinim organizacijama ili udruženjima građana u iznosu od 5.360.000 dinara“\nINTERVJU SA PREDSEDNIKOM OPSTINE NA KRAJU 2010.GODINE Објављено 19/02/2011 | Од administrator Na kraju još jedne kalendarske godine u malocrnićkoj opštini o onome što je ostvareno zahvaljujući pre svega sredstvima budžeta Opštine, a zatim i parama iz ministarstava i raznih republičkih fondova govorio je dr Esidol Perić, predsednik Opštine. Na pitanje šta bi izdvojio kao najznačajnije aktivnosti i rezultate, Perić ističe:\n-Najznačajnija aktivnost u 2010.godini je završetak Prostornog plana opštine Malo Crniće. Mi smo završili i usvojili Prostorni plan i mogu da kažem da je to jedan veoma bitan strateški dokument. Preko Ministarstva za Nacionalni investiconi plan realizovali smo projekat vodosnabdevanja Salakovca, Batuše i Kališta i trenutno je u realizaciji bunar u Malom Crniću. Radi se o objektima koji imaju veliki značaj za vodosnabdevanje naše opštine. Završili smo rekonstrukciju Doma kulture u Šapinu, preko Javnog komunalnog preduzeća pošljunčali smo veliki broj ulica i atarskih puteva, tako da je veliki deo investicija realizovan u ovoj mesnoj zajednici. Urađen je most u Kuli i on će moći da izdrži normalan putniči saobraćaj, a na naše insistiranje asfaltirana je jedna deonica puta prema Zaovi u vrednosti od 8 miliona dinara. Nadam se da ćemo u narednom periodu obezbediti dodatna sredstva za nastavak tih radova, ali to više zavisi od Republičke direkcije za puteve. Od drugih značajnijih investicija trenutno se završava škola u Batuši, a kada će radovi u potpunosti biti gotovi u najvećoj meri zavisi od Ministarstva za Nacionalni investicioni plan. Наставите са читањем →\nInformator o radu opstinske uprave 2011 Објављено 19/02/2011 | Од administrator Najnoviji informator o radu opstinske uprave 2011\nФилм о општини


Povratak otpisanih u policiju - NOVA portal\nPovratak otpisanih u policiju\nHronika Autor:Marko Radonjić06. dec. 202013:54\nFoto: N1, MCB, Printscreen/YouTube/B92\nVulinova "metla" ne prestaje da čisti kadrove bivšeg ministra policije Nebojše Stefanovića, a na njihova mesta postavljaju se novi-stari ljudi, iskusni policajci i "lovci" na neke od najvećih kriminalnih glava tokom perioda "bivše vlasti". Načelnice u PU Kragujevac i PU Zaječar su, prema našim najnovijim saznanjima, "počišćenje", kao i načenik PU Požarevac, ali to nisu jedine promene u vrhu MUP-a.\nNova.rs već nedeljama piše o nizu kadrovskih promena u MUP-u, nakon što je bivši ministar Nebojša Stefanović smenjen, a na njegovo mesto imenovan Aleksandar Vulin. U jednom od tekstova naveli smo da se rešenje o premeštaju kuca i načelnici Policijske uprave Zaječar, Sanji Dimitrijević, koja je pre nekoliko dana i zvanično smenjena, i raspoređena, kako saznajemo, na mesto koordinatora u Policijskoj upravi Bor.\nKako saznajemo, na mesto prvog čoveka policije u Zaječaru, Dimitrijevićku će naslediti pukovnik Saša Stanimirović, koji dolazi sa mesta pomoćnika načelnika Uprave policije u MUP-u.\nTakođe, juče smo objavili da je načelnica Policijske uprave u Kragujevcu smenjena, a na njeno mesto postavljen pukovnik Dejan Joksimović, koji je pre toga takođe bio pomoćnik načelnika Uprave policije.\nDejan Joksimović Foto: N1\nNačelnik Policijske uprave Požarevac, Srđan Lazić, takođe je prema informacijama našeg portala smenjen, i raspoređen na mesto koordinatora u Direkciji policije, a na njegovo mesto postavljen je pukovnik Aleksandar Vasilijević, koji je pre toga bio zamenik načelnika Uprave policije u MUP-u.\nSrđan Lazić Foto: Printscreen/YouTube/SatTelevizija\nTrojici novopostavljenih zajedničko je to što dolaze iz Uprave policije, a prema našim saznanjima, troje smenjenih, ljudi su Dijane Hrkalović, bivše državne sekretarke u MUP-u.\nNa mestu načelnika Službe za operativnu analitiku dolazi Slaviša Sovtić, koji je sredinom maja 2015. godine smenjen sa funkcije načelnika Službe za borbu protiv organizovanog kriminala (SBPOK). Sovtić se mesta načelnika nalazio od aprila 2013. godine, a u SBPOK je došao, kako je Blic pisao, sa mesta šefa operativne analitike beogradske policije.\nBio je pripadnik grupe „Poskok“, potom je radio na razbijanju zemunskog klana, narko-grupe Darka Šarića i kriminalne ekipe Luke Bojovića.\nSmenjena načelnica policije u Kragujevcu\nRad srpske policije na ovom slučaju je i doveo do hapšenje Bojovića u Valensiji u februaru 2012. godine, zbog čega je španska policija naredne godine Sovtića i tadašnjeg načelnika UKP Rodoljuba Milovića odlikovala Krstom sa belim obeležjem – najvišim španskim odlikovanjem.\nU aprilu 2013. Softić je, na inicijativu Milovića, iz beogradske policije prebačen u MUP i postavljen na čelo SBPOK, ali je u vreme ministrovanja Nebojše Stefanovića, smenjen u maju 2015. godine.\nNačelniku Policijske uprave Bor takođe se „drma“ fotelja, ali o tome da li će on biti smenjen, odlučivaće se u narednim danima i nedeljama.\nKako smo već pisali, Bogdan Pušić se takođe vratio na čelno mesto u UKP-u, a nedavno je na mesto prvog čoveka Beograda imenovan i Veselin Milić.\nAleksandar VulinBogdan Pušićmupnebojša stefanovićpolicijapromenesmeneVeselin Milić\nBeograđanin naručio prebijanje novinara Daška Milinovića


U hemijskoj industriji i hemijskim laboratorijama radi se svaki dan hemikalijama. To, naravno, nije bez rizika – nezgode se dešavaju uvek kada ih najmanje očekujemo, stoga se trebamo pripremiti na vreme. Nezgode uzrokovane kiselinama ili bazama mogu imati ozbiljne, čak i po život opasne posledice, ako se ne brinemo u pravo vreme o odgovarajućoj prvoj pomoći. Ako se na vašem radnom mestu mogu dogoditi nezgode uzrokovane hemikalijama, dostupnost efikasnog sredstva za ispiranje očiju je od ključne važnosti. Naša sredstva preporučena za hemijsku industriju, obuhvataju, među ostalog, sredstvo za ispiranje očiju pH Neutral DUO koji omogućava istovremeno ispiranje oba oka.\nNaši proizvodi preporučeni za radnike u hemijskoj industriji i laboratorijama su sledeći:


Niška televizija » Plaća se samo ono što je potrošeno (VIDEO)\nTagovi: Društvo, Gradska toplana, grejanje, grejna sezona, Niš\nKorisnici daljinskog grejanja, plaćanjem računa za septembar i oktobar, avansno su kupili toplotnu energiju koju će trošiti u toku grejne sezone, rekla je za NTV PR Gradske toplane Milena Pavlović. Tokom sezone biće nekoliko nivelacija uplata i potrošnje, pa će svako platiti samo ono što je potrošio, a tarifni sistem će navesti potrošače da štede energiju.\nPočetkom meseca pojedini potrošači koji imaju daljinsko grejanje dobili su i do 30 odsto veće račune, a u Toplani kažu da je to u skladu sa prosečnom potrošnjom. Na podstanicama već neko vreme postoje kalorimetri koji mere potrošnju, a potrošači su dobili 1/12 svog prosečnog računa. Septembarskim i oktobarskim računom kupci plaćaju energiju koju će tek trošiti, a u toku sezone će se nekoliko puta nivelisati uplata i potrošnja kako bi na kraju svako platio onoliko koliko je potrošio, rekla je za NTV Milena Pavlović.\nCilj primene tarifnog sistema je ušteda energije, a oni koji su se do sada pregrevali dobili su veće račune za poslednja 2 meseca. Oni imaju mogućnost da regulišu svoje podstanice, kako bi postigli optimalnu temperaturu i umanjili potrošnju.\nToplana je potpuno spremna za najavljene niske temperature, ali ne i za uvođenje pojedinačnih mereča za svaku stambenu jedinicu, pa je to obaveza samih kupaca.\nOni kojima grejanje nije potrebno mogu da podnesu zahtev za privremenu obustavu isporuke toplotne energije, ali će morarti da plaćaju fiksni deo računa. Za sve prijave, tu je i telefon pozivnog centra Toplane 42 – 39 – 188.


"Iranu je potrebno do 15 nuklearnih elektrana" - Klix.ba\nManouchehr Mottaki "Iranu je potrebno do 15 nuklearnih elektrana"\n"Iranu je potrebno do 15 nuklearnih elektrana"\n12.12.2009. u 12:13\nIranu je potrebno do 15 nuklearnih elektrana da proizvodi električnu energiju, izjavio je iranski šef diplomatije Manouchehr Mottaki, pokazujući riješenost Teherana da nastavi rad na nuklearnom programu za koji Zapad smatra da ima za cilj pravljenje atomskih bombi.\n"Potrebno nam je između 10 i 15 nuklearnih elektrana kako bi proizveli električnu energiju u našoj zemlji", rekao je Mottaki na sigurnosnoj konferenciji u Bahreinu.\nIran trenutno ima samo jednu nuklearnu elektranu, koju gradi Rusija, prenose agencije.\nMotaki je također izrazio dodatnu sumnju kada je riječ o sporazumu Ujedinjenih nacija o isporuci nuklearnog goriva Iranu koji treba da ublaži zabrinutost međunarodne zajednice u pogledu nuklearnih ambicija Islamske Republike.\n"Mislim da smo jednostavno mogli da u potpunosti odustanemo od cjele stvari ili da predložimo nešto umjerenije, nekakav srednji put...Iran je to uradio", rekao je Mottaki.\nIran je zatražio ključne izmjene predloženog sporazuma prema kome bi veći dio svog nisko obogaćenog uranijuma poslao izvan zemlje na daljnju preradu, a u zamjenu dobio gorivo za istraživački reaktor u kome se proizvode radioaktivni izotopi, koji se koriste u terapiji raka.\nIran, peti izvoznik nafte na svijetu, tvrdi da njegov nuklearni program ima za cilj proizvodnju električne energije, kako bi mogao da izveze više gasa i nafte.\nprije 7h 43m 68\nprije 14h 29m 279\nSmatra se ugroženim 911\nprije 10h 22m 228\nprije 4h 52m 54\nprije 15h 15m 213


Komora italijansko-srpskih privrednika - Market Network Market Network\nTrenutno u Srbiji posluje preko 600 italijanskih firmi koje ostvaruju obrt od oko 2,5 milijardi evra i zapošljavaju više od 25.000 radnika…\nKomora italijansko–srpskih privrednika (KISP) osnovana je 2002. i jedna je od vodećih stranih poslovnih organizacija u našoj zemlji. Ima više od 200 članova, među kojima su privredna društva i pojedinci koji posluju u različitim oblastima, automobilskoj industriji, bankarskom sektoru i sektoru osiguranja, drvnoj i tekstilnoj industriji, ICT sektoru, kao i prestižne advokatske i konsultantske kancelarije, hoteli i restorani, kompanije koje se bave transportom i logistikom, turističke i prevodilačke agencije. Ove godine Komora italijansko-srpskih privrednika proslavila je petnaest godina angažovanja u razvoju i negovanju tradicionalno dobre privredne saradnje Italije i Srbije.\nKISP ima razvijenu saradnju sa praktično svim italijanskim i srpskim institucijama, asocijacijama i brojnim članstvom, a cilj je promovisanje ekonomske razmene i saradnje između Srbije i Italije. Odličnu saradnju Komora je ostvarila sa Ambasadom Italije, Italijanskim institutom za spoljnu trgovinu i Italijanskim institutom za kulturu, sa kojima zajedno predstavlja Sistema Italia u Srbiji.\nKomora italijansko-srpskih privrednika priznata je od Vlade Italije zakonom 518/70. Članica je svetske mreže italijanskih privrednih komora u inostranstvu (Assocamerestero).\nAktivnosti po meri članova\nDa bi zadovoljio rastuće zahteve i očekivanja i odgovorio na nova kretanja na tržištu i upite kompanija, budućih partnera i svojih članova, KISP je odabrao najbolje instrumente i usluge.\nU svakom trenutku zadatak KISP-a je da pruža široku paletu usluga kako u Srbiji tako i u Italiji, a među njima posebno se izdvajaju poslovne misije privrednika i investitora, B2B susreti, istraživanje tržišta i pronalaženje poslovnih partnera, podrška i promocija aktivnosti članica, organizacija i promocija sajmova, asistencija u dijalogu sa institucijama na nacionalnom i lokalnom nivou i mnoge druge poslovne aktivnosti. Osim toga, KISP pruža i neophodne prve informacije o zakonskim regulativama, carinskim i drugim procedurama i tarifama, sporazumima o slobodnoj trgovini i potencijalima i mogućnostima za internacionalizaciju italijanskih kompanija koje žele da svoje poslovanje prošire u Srbiji.\nKomora organizuje i različite informativne i stručne seminare i konferencije u saradnji sa svojim članicama i institucionalnim partnerima. Zajedno sa drugim mešovitim komorama u Srbiji učestvuje u povezivanju članica iz poslovnih komora i organizuje Speed Business Meeting.\nMeđu najznačajnijim događajima u 2017. jesu tradicionalna godišnja dodela nagrade Giuseppe M. Leonardi, letnje druženje Dolce vita i manifestacija koja promoviše najkvalitetnije italijanske proizvode iz sektora food&beverage Made in Italy in Serbia.\nDolce vita Summer party\nU letnjoj i manje formalnoj atmosferi, KISP je u saradnji s članom, Radisson Blu Old Mill hotelom, a uz veliku podršku članova, sponzora i prijatelja, organizovao druženje, degustaciju italijanskih specijaliteta i predstavljanje italijanskih brendova i specijalnih ponuda. Događaj su pratile popularne italijanske melodije i film koji prikazuje lepote italijanskih regija.\nMade in Italy by Serbia\nRadi uspostavljanja intenzivnije i efikasnije saradnje privredniih subjekata iz Srbije i Italije, Komora italijansko–srpskih privrednika organizovala je poslednje nedelje novembra, u okviru Druge nedelje italijanske kuhinje u svetu – The Extraordinary Italian Taste, u saradnji s PortaItalia i Bio-Better d.o.o., manifestaciju Made in Italy in Serbia, u hotelu Metropol Palace u Beogradu. Manifestacija je u potpunosti bila namenjena predstavljanju i promociji proizvođača italijanskih prehrambenih proizvoda i vina u vidu mini-sajma i B2B sastanaka, a radi stvaranja novih partnerstava i poslovnih mogućnosti između proizvođača i potencijalnih uvoznika i HoReCa sektora.\nU okviru pomenute manifestacije iz Italije su učestvovali proizvođači vina, paste, mesnih prerađevina, maslinovog ulja, konzerviranih proizvoda, sireva, slanih apetajzera i slatkih proizvoda.\nS obzirom na odličan odziv posetilaca i uspešnost održanih sastanaka, planira se ponovna organizacija te manifestacije i učešće većeg broja italijanskih proizvođača i gostiju uz prateće aktivnosti i promociju proizvoda Made in Italy.\nGala veče i nagrada G. M. Leonardi\nKomora italijansko-srpskih privrednika od 2010. dodeljuje godišnju nagradu Giuseppe M. Leonardi, ustanovljenu u čast njenog osnivača. To priznanje uručuje se na tradicionalnoj gala večeri krajem svake godine pojedincu ili kompaniji koja se istakla u realizovanim investicijama, poslovanju i pospešivanju ekonomske razmene između Italije i Srbije. To je ujedno i priznanje za izuzetan doprinos u zapošljavanju, obrazovanju i obuci radnika i razvoju lokalnih zajednica.


Madjarska prihvata zahteve EU\nEvropski komesar za ekonomska i monetarna pitanja, Oli Ren i madjarski izaslanik za pregovore sa EU, Tamaš Felegi u Briselu, 20. januar 2012.\nMadjarska je popustila pred zahtevima Evropske unije da izmeni svoje zakone, koji dovode u pitanje nezavisnost njene centralne banke, pravosudja i medija. Spor sa Evropskom unijom pretio je da onemogući nastojanja Budimpešte da osigura kredit od 25 milijardi dolara od Evropske unije i Medjunarodnog monetarnog fonda.\nMadjarski premijer Viktor Orban izjavio je da očekuje da će postići, kako se izrazio, „politički sporazum“ o tome prilikom susreta sa predsednikom Evropske komisije Žoze Manuelom Barozom u utorak. Evropski komesar za ekonomska i finansijska pitanja, Oli Ren razgovarao je danas u Briselu o tome sa madjarskim izaslanikom za pregovore sa Evropskom unijom, Tamašom Felegijem.\nRen je pozdravio spremnost Madjarske na dijalog i na reviziju pomenutih zakona. Medjutim, on je naglasio da pre nego što dodje do pregovora o programu finansijke pomoći sa Evropskom unijom i MMF-om, Madjarska mora da uspuni odredjene preduslove i preduzme konkretne korake da obezbedi, kako je rekao „punu samostalnost centralne banke i pouzdano funkcionisanje pravosudnog sistema“.


12. MORTAL KOMBATOVA ANTIEVROVIZIJA SE BLIŽI - Rock Radio\nGrupa Mortal Kombat će 21. maja 2022. održati još jedan veliki Antievrovizijski koncert!\nTradicionalnu godišnju manfestaciju bend priprema već 12. put za više hiljada posetilaca i upriličiće je na otvorenom – u atrijumu Beogradskog sajma.\n,,Prošle godine nismo održali Antievroviziju zbog svih problema i neizvesnosti koje su pogodile organizaciju velikih koncerata, ali sada je vreme da pojačamo glamur na maksimum! Vraćamo se na Beogradski sajam!“ poručuju iz benda.\nPripremajući se za veliki beogradski koncert, Mortal Kombat je objavio i spot za novu pesmu ,,Alkohol“:\n,,Krajnje je vreme bilo da posle godinu dana i Vas i nas obradujemo novom pesmom. Taman je i takva da može dobro da zagreje za predstojeće koncerte.“


Poslodavci od Vlade FBiH traže rasterećenje privrede i poboljšanje poslovnog ambijenta - Zenicablog\nPoslodavci od Vlade FBiH traže rasterećenje privrede i poboljšanje poslovnog ambijenta\nPoslodavci od Vlade FBiH traže rasterećenje privrede i poboljšanje poslovnog ambijenta – Udruženje poslodavaca Federacije Bosne i Hercegovine predstavilo je na današnjoj konferenciji za novinare inicijativu upućenu Vladi Federacije BiH o održavanju tematske i zajedničke sjednice posvećene rasterećenju privrede i poboljšanju poslovnog ambijenta, te tematske sjednice oba doma Parlamenta FBiH o istim temama.\n„Tematska i zajednička sjednica Vlade FBiH, odnosno, tematska sjednica oba doma Parlamenta FBiH posvećena rasterećenju privrede i poboljšanju poslovnog ambijenta, bi omogućile predstavnicima nove izvršne i zakonodavne vlasti da dobiju kvalitetne i relevantne informacije koje im mogu biti od presudne koristi u izradi i donošenju zakonskih rješenja“, naglasio je Adnan Smailbegović, direktor UPFBiH.\nPredstavnicima medija predstavljena su i 24 nova zakona čije je tekstove pripremilo UPFBiH i uputilo Vladi FBiH, odnosno, Parlamentu FBiH na razmatranje po hitnoj proceduri, kao i šest inicijativa ranije upućenih Vladi FBiH i oba doma Parlameta FBiH, a koje se odnose na direktno uključivanje socijalnih partnera u izradu zakonskih prijedloga.\n„Ovih šest inicijativa smo ranije uputili političkim strankama, a sada smo ih dostavili Vladi i Parlamentu FBiH s ciljem da se omogući socijalnim partnerima učešće u izradi i donošenju svih zakona i podzakonskih akata koji su od interesa za poslodavce. Dostavili smo inicijative za izmjene i dopune Poslovnika Vlade FBiH, Poslovnika Zastupničkog doma Parlamenta FBiH, Poslovnika Doma naroda Parlamenta FBiH kojima želimo osigurati da predstavnik poslodavaca učestvuje, bez prava odlučivanja, u iradi i donošenju zakona koji su interesu poslodavaca. Također smo dostavili primjedbe u formi amandmana na Prijedlog uredbe o procjeni uticaja propisa, inicijativu za izmjene i dopune Pravila i postupaka za izradu zakona i drugih propisa FBiH te zahtjev za formiranje koordinacionog tijela za parafiskalne namete u FBiH“, istaknuo je Mladen Pandurević, direktor UPFBiH.\nUPFBiH uputilo je Vladi FBiH i Parlamentu FBiH 24 teksta izmjena i dopuna postojećih ili prijedloga novih zakona, sa zahtjevom da se razmatraju po hitnoj proceduri. „Smatramo da bi usvajanje tekstova zakona koje smo dostavili Vladi i Parlamentu FBiH predstavljalo veliki korak u pravcu rasterećenja privrede i poboljšanja poslovnog ambijenta.“, kazao je Pandurević.\nPet hitnih izmjena i dopuna zakona koje su Vladi i Parlamentu FBiH dostavljene sredinom 2018. odnose se na zakone o zdravstvenom osiguranju, o fiskalnim sistemima, privatizaciji preduzeća, profesionalnoj rehabilitaciji, osposobljvaju i zapošljavanju lica s invaliditetom i cestovnom prometu. Usvajanjem ovih izmjena i dopuna poslodavcima u FBiH bi u značajnoj mjeri bilo olakšano poslovanje, a ne bi dovelo u pitanje finansiranje budžeta i fondova. Iz UPFBiH su naveli da imaju obećanja da bi već na narednoj sjednici Predstavničkog doma Parlamenta FBiH izmjene i dopune ovih zakona mogle biti razmatrane.\nMeđu 19 prijedloga, UPFBiH je pripremio novi tekst zakona o finansijskom poslovanju, registraciji privrednih društava, stečaju, zaštiti na radu, štrajku, mirnom rješavanju sporova, posredovanju u zapošljavanju i socijalnoj sigurnosti nezaposlenih osoba, porezu na dohodak sa analizom, doprinosima sa analizom, porezu na dobit, racunovodstvu i reviziji, federalnim administrativnim taksama i Tarifi federalnih administrativnih taksi te o Ekonomsko-socijalnom vijeću (ESV) FBiH.\nTakođer su pripremljene izmjene i dopune Zakona o zdravstvenom osiguranju, Zakona o profesionalnoj rehabilitaciji, osposobljavanju i zapošljavanju osoba sa invaliditetom, Zakona o privrednim društvima, Zakona o privatizaciji, Zakona o fiskalnim sistemima te izmjene Zakona o cestovnom prevozu.\nTagovifbih federacija poslovni ambijent privreda rasterecenje traze udruženje poslodavaca up fbih zahtjevi zenica zneica\nStiže nova ljetna akcija EON paketa iz Telemacha: Besplatna televizija čak 12 mjeseci!\nNajveći gubitaši: Ovo su kompanije u Federaciji sa “crvenom zonom poslovanja”


Aston Martin ukida razvoj V6 motora za Valhallu u korist Mercedesove jedinice? - Vrele gume\nfeb. 27, 2021 u 10:01 am\n27 februara, 2021 nema komentaraAston MartinHiperautomobiliMercedes-AMGsuperautomobili\nKrajem prošle godine, Mercedes i Aston Martin su potpisali ugovor po kojem je nemački gigant povećao udeo u britanskoj kompaniji na 20 odsto sa 2,6. Revidirani dogovor je Astonu pružio pristup Mercedesovim hibridnim i električnim pogonskim sklopovima, a to bi moglo da označi nestanak V6 motora proizvođača iz Gajdona, koji se razvija za potrebe hiperautomobila Valhalla. Po šefu kompanije, Tobijasu Mersu, Valhalla bi mogla da pristigne s potpuno drugačijim motorom.\nKada je Aston predstavio svoj hiperautomobil 2019., u igri je bio turbo V6, uparen s baterijsko-električnim hibridnim sistemom, za koji se pričalo da će isporučivati oko 1.000 ks. Kasnije je pojašnjeno da je reč o novoj 3,0-litarskoj jedinici, mada u kompaniji nikada nisu potvrdili navedenu snagu. Ipak, uloženo vreme i novac možda nisu bili uzaludni. Naime, kompanija preispituje Valhallu, i tek treba da odluči koju Mercedesovu pogonsku jedinicu će da koristi u serijskom modelu, tako da je sve moguće trenutno.\nMers je rekao da će „Valhalla verovatno imati drugačiji pogon“ u odnosu na koncept iz 2019. Nova verzija hiperautomobila će biti prikazana kupcima u naredna četiri meseca, s tim što je šef kompanije naglasio da nećemo imati dodatnih informacija dok kupci ne saznaju za izmene. Mercedes u portfoliju ima širok spektar hibridnih pogonskih sklopova koje bi Aston Martin mogao da iskoristi, tako da ćemo morati malo da pričekamo da vidimo šta je odlučio.\nValhalla će pristići u limitiranoj seriji, s cenom od 875.000 funti po primerku, a u garažama vlasnika će se naći 2023.


Radionica “Rodno odgovorno budžetiranje” - Opština Pljevlja\nRadionica “Rodno odgovorno budžetiranje”\n31. oktobra 2019. 31. oktobra 2019. Igor Puric 483 Views\nMinistarstvo za ljudska i manjinska prava i Misija OEBS-a u Crnoj Gori, uz tehničku podršku Sekretarijata za društvene djelatnosti organizovali dvodnevnu radionicu na temu “Rodno odgovorno budžetiranje” u Pljevljima, 29. i 30. oktobra 2019. Godine.\nCiljna grupa radionice bili su zaposleni/e u opštinskim sekretarijatima koji/e se bave izradom budžeta.\nUčesnici/e su upoznati/e sa osnovama rodno odgovornog budžetiranja, koncepta koji doprinosi pravičnoj raspodjeli sredstava između polova i kojim se analizira da li su rashodi, javna potrošnja i usluge usmjerene jednako na muškarce i žene, dječake i djevojčice ili je pak, napravljen disbalans i zanemaren značajan dio populacije. OEBS je ove godine odradio analizu Agro budžeta sa Ministarstvom poljoprivrede i ruralnog razvoja i namjerava da naredne godine krene u implementaciju preporuka analize , tj. da uvede ROB zajedno sa ovim ministarstvom. Takodje, jedna opština će biti izabrana za pilot, gdje će se odraditi pripremne radnje za orodnjavanje budžeta ili jednog njegovog dijela u kojem je primijećena potreba za jakom intervencijom, kako bi se neravnopravnost između polova umanjila.\n← Ambasadorka Ujedinjenog Kraljevstva u radnoj posjeti Pljevljima\nPlan kvaliteta vazduha za opštinu Pljevlja →


Pale: U subotu 10. marta, košarkaška utakmica KK „Obilić“- KK „Gacko“ | Trebevic.net\nPale: U subotu 10. marta, košarkaška utakmica KK „Obilić“- KK „Gacko“\nKošarkaši Oblića dočekaće u subotu, 10. marta sa početkom u 19:00 časova na svom terenu u Sportsko- poslovnom centru „Peki“ košarkaše Gacka, u drugoj ligi Republike Srpske grupa Istok.\nU posljednjem odigranom kolu Paljani su na svom parketu savladali OKK „Leotar“ rezultatom 93:78, dok su Gačani poraženi od KK „Hea“-Bileća u gostima rezultatom 81:66.\nEkipa Obilića u polusezoni pojačana je za 3 nova igrača i to Stefana Slijepčevića i Sašu Furtulu iz KK „Rogatica“ i Soldat Danijela koji je stigao kao slobodan igrač.\nPredsjednik KK „Obilić“ Mladen Koprivica istakao je da su rezultati Obilića sa prethodnih utakmica očekivani i da je ovaj klub na korak do Prve lige RS.\n„Pale zaslužuju da imaju klub koji će se takmičiti u Prvoj ligi, jer sportska dvorana ‘Peki’ nudi idealne uslove za trening i utakmice. Takođe, naša regija bogata je košarkaškim talentima i mladim nadama koji zaslužuju prilikuda se dokažu u ovom sportu koji je u posljednih nekoliko godina pomalo zanemaren u Palama“, istakao je Koprivica i dodao da sve veća posjećenost utakmica Obilića pokazuje da su se Paljani zaželjeli košarke.\n„Pale kao grad sporta imaju mnoštvo uspješnih sportskih klubova, ali i poslije nekoliko pokušaja da dobiju i košarkaški klub ostale su uskraćene za ovaj sport. Iz tog razloga, mi se trudimo da košarka oživi u našoj opštini i da dobije respektabilan klub koji će je predstavljati i okupljati mlade sportiste i ljubitelje košarke“, rekao je Koprivica za portal Trebevic.net.\nOn je naglasio da je ovaj klub u polusezoni doveo pojačanje na poziciju centra koja je bila deficitarna i koju će igrati Saša Furtula, Stefana Slijepčevića na poziciju pleja, te Soldat Danijela- krilo.\n„Novo pojačanje, talenat, entuzijazam i ljubav prema košarci naše ekipe obećava definitivno ostvaranje našeg cilja od samog početka osnivanja ‘Obilića’, a to je Prva liga RS“, izjavio je Koprivica.\nKK ObilićKK „Gacko“\nUspješna polusezona za košarkašice Igmana


Čudno ponašanje Evropskog suda za ljudska prava u slučaju MH17 - Sputnjik Srbija\n11:29 22 Septembar 2020\n12:13 19.04.2019 (osveženo 12:19 19.04.2019) Preuzmite kraći link\nNemačka je skrenula pažnju na čudno ponašanje Evropskog suda za ljudska prava u slučaju pada „boinga 777“ koji je leteo na liniji MH17. List „Telepolis“ navodi da je sud odložio razmatranje tužbe rođaka žrtava pada aviona protiv Ukrajine jer nije zatvorila vazdušni prostor iznad ratne zone u Donbasu. Štaviše, na taj proces je stavljena i oznaka tajne.\nAutor članka Florijan Retcer piše da su se porodice četvorice poginulih nemačkih građana 2014. godine obratile Evropskom sudu za ljudska prava, optuživši Kijev da su zbog njegovog nedelovanja poginuli putnici MH17. Pokretač tužbe je poznati nemački ekspert u oblasti avijacije Elmar Gimula.\n„Čudno je da je sud tada zatvorio sudski proces, što znači da, pored javnosti, ni strane koje tuže i njihovi advokati više nisu imali pristup sudskom procesu, koji je postao tajni“, naveo je Retcer.\nIpak, ni Gimula, ni njegovi klijenti nisu zahtevali zatvoreni format istrage. Štaviše, o tome nisu ni obavešteni. Ko je doneo tu odluku i zašto, Gimula ne zna. U sudu su na svaki način izbegavali da odgovore na pitanja ko je tražio stavljanje vela tajnosti na slučaj o MH17.\nNovinari su uvereni da je krivica Ukrajine za rušenje „boinga“ u Donbasu očigledna. Vlasti su imale motiv da ne zatvaraju vazdušni prostor iznad jugozapada zemlje. Prema nekim podacima, Ukrajina je svake godina dobijala po 200 miliona dolara za pravo na vazdušni tranzit preko svoje teritorije.\n„Ukrajinske vlasti nisu zatvorile vazdušni prostor, već su ga povećale do 10.000 metara, kako bi izbegle gubitak prihoda“, izjavio je Retcer.


NOVI BILANS U SRBIJI: Zaražena 31 osoba, zatvaraju se granični prelazi | Ekspres.net\nNOVI BILANS U SRBIJI: Zaražena 31 osoba, zatvaraju se granični prelazi\nPrema najnovijim podacima Ministarstva zdravlja Srbije, u našoj zemlji registrovan je 31 slučaj obolevanja od koronavirusa.\n"Do 8 časova 12. marta 2020. godine, u nacionalnoj referentnoj laboratoriji Instituta Torlak testirano je ukupno 160 osoba koje su ispunjavale kriterijume definicije slučaja. Od poslednjeg izveštaja do 8 časova, 12.03.2020. godine testirani su uzorci 9 osoba, od kojih je 1 bio pozitivan i 8 negativnih na novi korona virus", navedeno je na sajtu Ministarstva zdravlja.\nNa intenzivnoj nezi u KC Vojvodina jedan pacijent\nJedan pacijent zaražen novim koronavirusom, koji leži u KC Vojvodina, ima težu kliničku sliku bolesti i nalazi se na odeljenju intenzivne nege, ostalih 18 imaju lakšu kliničku sliku bolesti u stabilnom su stanju i dobro se osećaju, kaže direktor Klinike za infektivne i tropske bolesti KCS Goran Stevanović.\nOn je za Tanjug rekao da se u Klinici za infektivne bolesti u Beogradu leči osam pacijenata koji su inficirani virusom Kovid – 19, da je njihovo zdravstveno stanje stabilno, da skoro svi imaju lakšu kliničku sliku bolesti.\n"Dvoje pacijenata ima umereno tešku kliničku sliku, ali ne zahtevaju nikakve mere intenzivnog lečenja. Svi se nalaze na odeljenju opšteg tipa i njihovo stanje je u potpunosti stabilno", naglasio je Stevanović.\nZatvaraju se granični prelazi\nU Srbiji su privremeno zatvorena 44 granična prelaza za drumski, železnički i rečni saobraćaj zbog pojave koronavirusa.\nTa odluka se odnosi na prelaze prema Mađarskoj, Rumuniji, Bugarskoj, Crnoj Gori, Hrvatskoj, Severnoj Makedoniji i Bosni i Hercegovini, kao i nekoliko unutrašnjih graničnih prelaza.\nPrema Mađarskoj i Rumuniji su za drumski saobraćaj zatvoreni prelazi Rastina, Bajmok, Bački Vinogradi, Horgoš 2, Kanjiža (rečni), Đala, Rabe, Vrbica, Kikinda, Nakovo, Jaša Tomić, Kaluđerovo, Golubac, Donji Milanovac, Tekija, Kladovo i Đerdap 2, objavljeno je na sajtu MUP-a.\nŠkole se za sada ne zatvaraju\nTrenutno nema potrebe da se u Beogradu obustavi nastava u školama i vrtićima, izjavio je danas gradonačelnik Beograda Zoran Radojičić.\n"Država spremna za koroanvirus"\nMinistar Siniša Mali istakao je, povodom situacije u vezi sa koronavirusom, da je država stabilna i da ima dovoljno novca za isplatu plata i penzija.\nMali je na zajedničkoj konferenciji za štampu sa premijerkom Anom Brnabić i predsednikom Privredne komore Markom Čadežom, saopštio da danas na računu budžeta ima 168,2 milijarde dinara.\n"Nemamo toliko novca inače, ali uvek smo poslednjih nedelja imali između 160 i 170 milijarda dinara na računu. Mi smo apsolutno likvidni, stabilni imamo dovoljno novca da isplaćujemo plate i penzije", objasnio je on.\n"Rad u tri smene"\nPredsednica Vlade Srbije Ana Brnabić razgovarala je sa predstavnicima kompanija koje se bave proizvodnjom hirurških maski i sredstava za dezinfekciju o tome kako država može da im pomogne da povećaju proizvodne kapacitete.\nPredstavnici većine kompanija istakli su da će organizovati rad u tri smene kako bi odgovorili na povećane potrebe za sredstvima za dezinfekciju na tržištu, navedeno je u saopštenju Vlade Srbije.\n"Bez izuzetka poštujte zabranu javnih okupljanja"\nMinistarstvo kulture i informisanja pozvalo je sve ustanove kulture, vlasnike prostora u kojima se odigravaju kulturni događaji i organizatore programa i manifestacija u Srbiji da bez izuzetka poštuju odluku Vlade o zabrani javnih okupljanja više od 100 ljudi u zatvorenim prostorima.\nZabrana Vlade Srbije odnosi se na sva dešavanja za više od 100 okupljenih uključujući publiku, u zatvorenim prostorima na teritoriji cele zemlje, aktere na sceni, zaposlene u ustanovi kulture i organizatore.\nNOVI BILANS U SRBIJI: Zaraženo 19 osoba, zatvaraju se granični prelazi\nMERE ZA BEOGRAD: Odlučeno da li se zatvaraju škole i vrtići\nŠTA RADE SUSEDI? Mađarska proglasila vanredno stanje na celoj teritoriji\nsrbija epidemija virus Pandemija koronavirus


Transportni kontejneri i silosi pretvoreni u studentski dom - Gradjevinarstvo.rs\nTransportni kontejneri i silosi pretvoreni u studentski dom\nJužnoafrička kompanija „Citiq“ koja se bavi nekretninama je nedavno završila renoviranje nekorišćenih silosa u Njutaunu, Johanesburg, u jeftini studentski smeštaj prilično jedinstvenog izgleda, koji takođe ima raznobojne transportne kontejnere smeštene na vrhu i sa strane silosa.\nProjekat „Mill Junction“ se sastoji od deset spratova smeštenih u rashodovanim silosima, gde su prozori isečeni u volumenu betona, kao i dodatnih četiri sprata kontejnera koji su naslagani na vrhu silosa kako bi se povećao raspoloživi prostor.\nPored kontejnera naslaganih na vrhu, dodatni metalni kontejneri su pričvršćeni na strani zgrade. Sve u svemu, projekat se sastoji od 375 apartmana, plus zajedničkih prostorija kao što su čitaonice, kuhinje, biblioteka i teretana. Krov je prekriven sa veštačkom travom i rečeno je da pruža odlične poglede na grad.\nPored lepog dizajna, projekat „Mill Junction“ se može pohvaliti i sa održivim rešenjima, tipa toplotnim pumpama koje proizvode toplu vodu, energetsko efikasno osvetljenje koje se aktivira uz pomoć senzora pokreta, kao i sa dvostruko zastakljenim prozorima.\nKompanija „Citiq“ smatra da ovi održivi koraci smanjuju potrošnju za i do 50 odsto u odnosu na tipične zgrade, mada nisu date brojke koje bi ovu tvrdnju pokrepile.\nPod uslovom da su uobičajne zamke tipične za kontejnersku arhitekturu rešene (solarni dobitak toplote i neadekvatna izolacija, na primer), zgrada „Mill Junction“ čini lep dodatak horizontu grada. Mada, nisu svi ljubitelji ovog tipa arhitekture, a kompanija „Citiq“ priznaje da je zgrada privukla podosta pažnje i dobila kako pohvale, tako i kritike od meštana.


TotalCar.rs » Jaguar i Lend Rover centar otvoren u Beogradu\nJaguar i Lend Rover centar otvoren u Beogradu\nJaguar Land Rover, novo, Srbija\nSrbija i Beograd su postali bogatiji za još jedan prodajno-servisni centar „British Motors Jaguar Land Rover“. Radi se o najmodernijem centru u Istočnoj Evropi i jedinom ovlašćenom servisu u Srbiji za Jaguar i Lend Rover vozila.\nU „British Motors Jaguar Land Rover“ centar uloženo je više miliona evra i u njemu će raditi 50 zaposlenih koji su prošli strogu selekciju i obuku u Velikoj Britaniji i ostalim Jaguar Lend Rover trening centrima. Kupcima u Srbiji biće ponuđeni svi najnoviji modeli poznatog brenda, među kojim se izdvajaju Jaguarov SUV „F pejs“ i „rejndž rover sport“.\n– Srpsko automobilsko tržište beleži značajan rast u poslednjih nekoliko godina. Srbija ima strateški položaj u Evropi, što je uostalom prepoznala i Jaguar Lend Rover grupa. “British Motors” centar za Jaguar i Lend Rover biće biti prvi i najveći u ovom delu Evrope, a u narednih godinu dana je planirano otvaranje sličnih centara u celoj Adria regiji. Otvaranje jednog ovakvog centra za premijum vozila daje dodatni pozitivan signal da se tržište automobilske industrije u našoj zemlji stabilizovalo – izjavio je Ostoja Mijailović, generalni direktor kompanije “British Motors”.\nObjekat je izgrađen po poslednjim standardima Jaguar Lend Rover grupe i prema projektu koji je napravljen u Velikoj Britaniji. Plan je da se u narednih šest meseci u Srbiji proda ukupno 150 automobila oba brenda.\nDa li krećete neispavani na put?\nŠpijunske fotke: Maserati Ghibli\nPredstavljen Ferrari 458 Spider\nDacia priprema “luksuzne” modele za Ženevu


Rijana: Street Style kombinacije kojima ostavlja bez daha - WANNABE MAGAZINE\nRijana: Street Style kombinacije kojima ostavlja bez daha\nOd kada se pojavila, Rijana je uvek oduševljavala svim svojim pojavljivanjima u javnosti. Nisu samo pesme i odličan glas doprineli njenoj velikoj popularnosti, već i to da je uvek u svojim pojavljvianjima odisala neverovatnom atraktivnošću, zavodljivošću, te trendovima koji su bili ispred svog vremena. Usled svega toga, izdvojili smo neke od najboljih street style kombinacija koje je RiRi ponela u poslednjih nekoliko meseci.\nPliš je ponovo postao trendi materijal, što je i Rijana pokazala kaputom sa velikom kapom od ovog materijala, koji je ukombinovala sa crnim helankama i sportskim duksom, što je upotpunila bež čizmama od prevrnute kože.\nNa odličan način, Rijana često kombinuje različite dezene i printove u 0kviru jednog autfita. Pre nekoliko nedelja ponela je široke pantalone sa animal printom, te ih je ukombinovala sa bluzom sa prugama, te sa otvorenim ramenima, što je još jedan trend ove sezone.\nSavršeni spoj nespojivih komada, vidi se u ovom autfitu, gde je crvenu, seksi suknju sa resama ukombinovala sa jednostavnim sivim duksom, te ceo izgled “začinila” upadljivim zlatnim ogrlicama i crvenim sandalama od prevrnute kože.


Kakva bomba iz Gane, "Milioneri" pronašli pojačanje u Superligi Srbije!? - Sportske.net\nKakva bomba iz Gane, "Milioneri" pronašli pojačanje u Superligi Srbije!?\nUbrzo stigao i odgovor sa Banovog brda.\nSL - Partizan preko Novog Sada ode u Evropu!"Crno-beli" sve dalje od trećeg mesta, ali na korak od Evrope!SL - "Večiti" u Novom Sadu, borba za opstanak i derbi u LučanimaKakva bi to premija bila Junajted u Nišu ili na JNA?SL - Simoviću još jedan važan zadatak u završnici sezone\nNajtraženiji fudbaleri u Srbiji su uglavnom oni koji nastupaju za "Večite" rivale, Partizan i Crvenu zvezdu.\nMeđutim, da uvek postoje oni koji pažnju na sebe mogu da skrenu i u dresovima drugih ekipa pokazuje i najnoviji primer Samuela Ovusua.\nPrema navodima portala Gana Soker Net, fudbaler Čukaričkog se nalazi na meti Borusije iz Dortmunda!\nKrilni napadač ima odličnu sezonu iza sebe, postigao je sedam golova i upisao deset asistencija, najviše u Superligi Srbije.\nNemački velikan nije jedini koji je bacio oko an 23-godišnjeg Ovusua, njega su ove sezone već gledali skauti Valensije, Bazela, Kelna i Meca.\nDirektor Čukaričkog Vladimir Matijašević za portal Hotsport je prokomentarisao natpise specijalizovanog sportskog sajta iz Gane.\n"U pregovorima smo da produžimo ugovor sa Ovusuom. Želimo da ga zadržimo u klubu. Niko nas nije kontaktirao iz Nemačke vezano za transfer veziste. Planirano je da se sutra sastanemo sa njegovim menadžerom i pokušamo da dogovorimo nastavak saradnje", kazao je Matijašević.


Potpisan ugovor o osnivanju preduzeća „Mofas” - TESANJ.NET\nPotpisan ugovor o osnivanju preduzeća „Mofas”\nTesanj Net 06.07.2015. Privreda Komentariši\nISTOČNO SARAJEVO, U Istočnom Sarajevu danas je potpisan ugovor o osnivanju zajedničkog preduzeća „Mofas“ između fabrike „Famos“ i strateških partnera iz Njemačke i Tešnja, u prisustvu ministra industrije, energetike i rudarstva Republike Srpske Petra Đokića.\nUgovor su potpisali predsjednik Nadzornog odbora preduzeća „Famos“ Istočno Sarajevo Mirko Dobrnjac, vlasnik i direktor firme „In tajm“ iz Tešnja Šefik Husaković i direktor njemačke kompanije „Paul Berhart“ iz Hamburga Dirk Ote.\nĐokić je nakon potpisivanja izrazio zadovoljstvo što je „Famos“ Istočno Sarajevo postigao dogovor sa strateškim partnerom, usaglasio sva važna pitanja i ušao u postupak vlasničke transformacije osnivanja zajedničkog preduzeća koje će pod nazivom „Mofas“ djelovati na istoj lokaciji.\n„Na ovaj način je Vlada Republike Srpske, donoseći adekvatne odluke, pružila podršku organizacionom i finansijskom restrukturisanju `Famosa` i dala doprins da se pregovori koji traju nekoliko mjeseci uspješno okončaju potpisivanjem sporazuma“, rekao je Đokić.\nOn je naglasio da bi alternativa, da nije pronađen strateški partner iz Njemačke, bila vrlo sumorna za „Famos“ jer bi u tom slučaju preduzeće moralo ići u stečaj, zbog čega je Vlada Srpske morala pokazati hrabrost da donese ključne odluke koje su išle u pravcu da se održi proizvodnja motora i motornih dijelova, te sklopova za motore.\n„Osnovano je novo društvo u kome će 49 odsto vlasništva imati `Famos`, a 51 odsto partneri. Važno je istaći da je riječ o pouzdanom njemačkom partneru, vodećem u ovoj oblasti u svijetu“, rekao je Đokić.\nMinistar industrije, energetike i rudarstva Republike Srpske naglasio je da će u „Mofasu“ raditi 96 radnika koji su do sada radili u „Famosu“, a da je strateški partner najavio da će ulagati u razvoj novog privrednog društva.\n„Nama je veoma bitno da niko od radnika `Famosa` neće biti `grubo izbačen na ulicu` na način da će ostati bez svojih prava. Svim radnicima će biti povezan radni staž za period koji su radili u `Famosu` i biće isplaćene otpremnine u skladu sa Zakonom o radu“, rekao je Đokić.\nĐokić je naveo da su u toku pregovori sa potencijalnim strateškim partnerima iz Italije za fabriku prečistača Rogatica, kao i za rješavanje statusa preduzeća „Nova Romanija“ iz sektora drvne industrije.\nDirektor kompanije „In tajm“ Šefik Husaković istakao je da je njemački partner respektabilan, te da firma „Mofas“ već ima mogućnost da potpiše ugovore, što će značiti nastavak prozvodnje u Istočnom Sarajevu.\nDirektor firme iz Hamburga Dirk Ote izrazio je zadovoljstvo zbog činjenice da će već do kraja jula početi isporuka dijelova za motore u vrijednosti od oko 150.000 evra iz firme „Mofas“ u Istočnom Sarajevu za Njemačku.\nPredstavnik Sindikta „Famosa“ Zoran Lazarević rekao je da je učinjeno sve da bi se zaštitila prava 226 radnika ovog preduzeća.\n„Trenutno imamo 226 radnika, od toga imamo šest radnika koji su stekli uslove da idu u penziju u ovoj godini. Radnici su teško podnijeli prestrukturisanje preduzeća, iako smo maksimalno pokušali zaštititi njihova prava i uradili smo koliko smo mogli“, naveo je Lazarević.\n(Srna / capital.ba)\nPrethodna VODA „OAZA“ POMOGLA LJETOVANJE OSOBA SA INTELEKTUALNIM TEŠKOĆAMA


Batut: Ograničiti boravak na otvorenom, posebno ujutru i uveče - Radio Televizija Novi Pazar\nJanuary 16, 2020 Biljana Veljovic Boricic 238 Views\n“Trenutno urbano aerozagađenje u našoj zemlji uglavnom je čestičnog tipa (PM10 čestice). Beleži se variranje koncentracija čestica u toku dana u zavisnosti od prisustva izvora zagađenja. Ove koncentracije zagađenja zavise od klimatskih uslova na određenoj teritoriji i uobičajene su za ove vremenske uslove i zimski period”, navodi se u saopštenju.\nPrema potvrđenim informacijama iz zdravstvenih ustanova, kako se dodaje, broj dece koja su primljena na lečenje nije povećan, već je ovaj broj uobičajen odnosu na onaj koji se beleži u prethodnim godinama u istom vremenskom periodu.\n← Evro danas 117,56 dinara\nKupci kućnih aparata ne moraju da pristanu samo na popravku: U garanciji može da stigne i novi uređaj →


Intervju - Žaklina Gligorijević, direktorka Urbanističkog Zavoda Beograda - Gradjevinarstvo.rs\nIntervju - Žaklina Gligorijević, direktorka Urbanističkog Zavoda Beograda\n27.03.2012. | Beobuild\nKrajem 2010. godine skupština Grada je usvojila studiju, koja je trebala da predstavlja buduću viziju razvoja visokih zgrada u Beogradu, kroz reviziju spratnosti u urbanističkim planovima. Dugo očekivani dokument ima zadatak da investitorima i planerima da smernice za spratnost kada je budući razvoj grada u pitanju.\nPo medijima se prethodnih godina dosta čitalo o zainteresovanim investitorima koji bi gradili velike kule u gradu, ali se nikada takvi planovi do sad nisu realizovali. Upravo iz tog razloga javila se potreba za izradom jedne sveobuhvatnije studije, koja bi odredila sve gradske lokacije pogodne za visoku gradnju i tako izbeglo da se bez strategije Grad bavi svakim pojedinačnim slučajem.\nKako je predloženo u studiji, lokacija za izgradnju objekata preko 100 metara nalazi se u novobeogradskom bloku 42 (kod OTC-a). Visoke objekte između 50-100 metara moguće je graditi na Autokomandi i kod Prokopa, kao i u svim blokovima duž pruge na Novom Beogradu, oko Arene i duž Bulevara Jurija Gagarina. Visešpratnice do 50 metara je moguće graditi duž Bulevara Kralja Aleksandra, na praktično celom Novom Beogradu i na područiju luke “Beograd”. Naravno ovo su samo glavne zone i posebno interesantne lokacije za investitore.\nPovodom ove studije, Beobuild je organizovao i anketu vezanu za ograničenja spratnosti u gradskim planovima. U anketi je prikupljeno 2346 glasova, od čega je čak 84% podržalo reviziju plana po tom pitanju, dok 14% smatra da je trenutno rešenje zadovoljavajuće.\nOdlučili smo da o ovoj temi porazgovaramo i sa Žaklinom Gligorijević, direktorkom Urbanističkog Zavoda Beograda. Postavili smo joj nekoliko pitanja vezanih za samu studiju i planove grada kada se govori o mogućnostima gradnje visokih objekata i njihovih grupacija u Beogradu.\nZašto se Grad Beograd odlučio da uradi studiju visokih objekata?\nGeneralni plan Beograda 2021 kojim je ograničena spratnost na P+6+Pk za stambene objekte i P+8+Pk odnosno izuzetno P+12+Pk za poslovne objekte, urađen je u skladu sa tada važećim republičkim zakonom iz 1995. godine, koji je nažalost potpuno zanemario činjenicu da su znatno viši objekti građeni u glavnom gradu još 60-ih i 70-ih godina. U trenutku kad je započeta revizija beogradskih planova, bilo je logično pokrenuti i temu visokih objekata i definisati zone, lokacije i kriterijume za njihovu izgradnju.\nKoliko je zapravo Studija obavezujući dokument? Da li se ona tretira kao deo Generalnog plana i smernica za izradu planova detaljne regulacije ili je više savetodavne prirode? Da li su i koliko moguća odstupanja od preporuka iznetih u Studiji?\nStudija je urađena kao prethodno istraživanje i ugrađena je u novi GUP Beograda, a on je osnov za definisanje spratnosti u novim planovima generalne regulacije za građevinsko područje Beograda, čija je izrada u toku kao i buduće planove detaljne regulacije. U izradi su dva plana detaljne regulacije prema preporukama studije i za sada nema odstupanja od stavova datih u studiji. Ukoliko se i pojavi potreba za odstupanjem, plan detaljne regulacije je takav instrument kroz čiju proceduru se stručna i opšta javnost izjašnjavaju o predloženom rešenju i ukoliko je argumentovano moglo bi biti prihvaćeno od strane Komisije za planove Skupštine grada i odbornika Skupštine pri usvajanju urbanističkog plana.\nPrethodnih godina je veliki broj investitora javno izrazio nameru da gradi visoke objekte u Beogradu. Da li je izradi studije možda trebalo pristupiti ranije?\nStudija je malo zakasnila, imajući u vidu globalnu krizu i krizu investicija ali je ona i nastala zbog tog pritiska potencijalnih investitora, u trendu koji je vladao u visoko razvijenim ekonomijama u prethodnom periodu. Naša, beogradska tradicija poznaje visoke zgrade još iz vremena moderne i izgradnje Novog Beograda ili Beograđanke. Upravo zbog te tradicije bilo je i ranije opravdano razmatrati i argumentovano menjati limit spratnosti u planovima. Ono što nije tradicija su izuzetno visoke zgrade, koje se i kroz inicijative javljaju sporadično, ne uvek sa ubedljivim argumentima i studijama opravdanosti takve izgradnje. Verovatno zbog toga gradska studija nije pokrenuta ranije.\nPri izradi Studije konsultovani su i stručnjaci iz drugih svetskih metropola? O kojim gradovima je reč i koja njihova iskustva mislite da Beograd treba da uzme u razmatranje?\nIzabrali smo gradove koji prema veličini, kontekstu i urbanom nasleđu mogu da posluže Beogradu kao uzor. Opredelili smo se za Barselonu, Beč i Dablin jer su to gradovi slični po veličini, neki su u regionu, sličnijih kapaciteta i tradicije izgradnje, a imali smo i kontakte za konsultacije sa arhitektima i urbanistima za dodatna pojašnjenja razloga, pravila i efekata politika i studija njihovih gradova.\nTo ne znači da nismo analizrali i druge, posebno evropske tranzicione prestonice, kakve su Prag, Varšava ili Budimpešta, ali smo vrednovali procedure i efekte tih iskustava i na njihovim primerima odabrali da učimo. Takođe je važno da su naši gradovi - uzori išli sličnim putem u donošenju odluka, uradili su najpre studije, prolazili stručne procedure i ocenu javnog mnjenja pre nego što su odobrili izgradnju izuzetno visokih zgrada.\nNeboderi kreiraju neverovatne panorame, takođe povećavaju iskorišćenost prostora ali za njihovu izgradnju potrebno je ispuniti dosta preduslova. Koji su to još kriterijumi koje jedna lokacija mora da ispuni da bi na sebi mogla da "nosi" objekat takve veličine?\nNa prvom mestu to je saobraćajna opsluženost i dostupnost, odnosno veza sa glavnim gradskim saobraćajnicama i linijama javnog prevoza, zbog većeg broja korisnika i saobraćajne potražnje koju ovi objekti po pravilu generišu. Ostali kriterijumi uključuju uklapanje novog, visokog objekta u kontekst i izgrađenu strukturu, uslove zaštite kulturnog i prirodnog nasleđa, ekološke zahteve, arhitektonski dizajn itd.\nDa li mislite da su lokacije u studiji iznete u saglasju sa planiranim razvojem grada, pogotovo imajući u vidu masovan transport kao možda najvažniji preduslov gradnje takve gustine?\nUpravo je javni prevoz kao i linije masovnog javnog prevoza, današnje ili planirane, bio jedan od ključnih kriterijuma da se predvide zone za visoke objekte.\nGrad je pre nekoliko godina promovisao ideju Bloka 26 kao novog centra Novog Beograda, čak je bio i organizovan konkurs na kojem je pobedio rad arhitekata Jovana Mitrovića i Dejana Miljkovića, a koji je predviđao izgradnju izuzetno visokih objekata na toj lokaciji. Studija, međutim, vidi Blok 42 kao budući klaster novobeogradskih nebodera, dok se čini da je Blok 26 jednostavno zaboravljen? Da li su se neke smernice razvoja u međuvremenu promenile?\nPostoji razlika između politike grada prema investicijama u vremenu neposredno posle 2000. godine i danas. Opredeljenje današnje uprave je da moraju postojati pravila i da ona važe za sve; da bi se na lokaciji gradio izuzetno visoki objekat, mora da ispunjava studijom utvrđene kriterijume, da prođe propisanu proceduru i sud javnosti.\nU prethodnom periodu je tržište bilo bogatije, ponuda investicija veća i Beograd se i na sajmovima investicija kandidovao za ovakve projekte. Grad se zaista trudio da investitorima izađe u susret, slično nekim prestonicama istočne Evrope. U aktuelnom vremenu prioritet imaju javne investicije, saobraćajnice, škole, vrtići, javne službe, i čak i za njih gradske službe prolaze sve redovne procedure.\nPojedini investitori - upravo oni koji su izrazili želju da grade oblakodere - prethodnih godina su više puta javno iznosili kritike na račun grada Beograda, žaleći se da je za njihove projekte nemoguće dobiti građevinske dozvole. Da li bi grad u razvoju, poput Beograda, i to naročito u uslovima krize, trebalo da bude otvoreniji prema željama velikih investitora? I da li je postojao strah da će, posle objavljivanja Studije, pojedine investicije biti stopirane kako se ne poklapaju sa gradskim preporukama i planovima?\nNaravno da su i ovi aspekti bili uzeti u obzir, tako da je i Studija u određenoj meri rezultat usklađivanja uslova i mogućnosti urbanog razvoja grada i iskazanih planova investitora, sa ciljem da se definišu optimalne lokacije za izgradnju visokih objekata.\nSuprotno pritužbama nekih investitora, deo stručne javnosti tvrdi da se u Beogradu poslednjih godina sprovodi upravo investitorski urbanizam. Šta dovodi do toliko suprostavljenih stavova u javnosti - da li urbanistička politika grada ima viziju razvoja? Gde Vi vidite najveći problem kada govorimo o uvođenju urbanističkog reda?\nOvo može biti odgovor i na prethodno pitanje. Retki su slučajevi u praksi da se poklope želje i zahtevi investitora i planom definisana pravila izgradnje. Nažalost, investitori često prvo pribave zemljište prema svojim mogućnostima, potpuno ignorišući aktuelne planove i urbanističku politiku grada. Zatim kreiraju i prate svoj biznis plan i viziju koja nije uvek u skladu sa vizijom razvoja grada. U uslovima tranzicione ekonomije i sporadičnih investicija, Beogradu nisu nepoznata ni iskustva ni prakse gradova u okruženju, u kojima se prave kompromisi i menjaju politike i planovi u susret važnijim investicijama.\nRad urbanista, pa tako i Studija o visokim objektima, uvek vidi grad nekoliko godina unapred. Nažalost, istorijsko iskustvo nas je naučilo da je Beograd uvek bio lepši "na papiru" nego u stvarnosti i da su mnogi planovi ostali samo mrtvo slovo na papiru. Imajući u vidu Vaše profesionalno iskutvo, da li mislite da je Beograd dovoljno ambiciozan u ovom trenutku?\nLepo pitanje! U kontekstu našeg aktuelnog Zakona, koji u isto vreme reguliše planiranje i legalizaciju, mislim da smo baš tamo gde treba da budemo: ni preambiciozni, ni previše rigidni. U aktuelnom Planu generalne regulacije građevinskog područa Grada Beograda koji je u izradi, pokušali smo da pomirimo sanaciju neregularne izgradnje i mogućnosti, vizije budućeg razvoja grada. Beograd nikad nije dovoljno ambiciozan, ne zato što nema bezbroj zona za solitere, već zato što sam sebi ne daje mogućnost da se različitim modelima razvije, uz pomoć različitih instrumenata i da sebi dozvoli luksuz da ne utvrdi precizno tip i količinu izgradnje na svakom pedlju svoje teritorije. Poetične vizije Beograda i posebno nekih njegovih delova uopšte ne mogu da se prevedu na jezik urbanističke regulacije te stoga ostaju na nivou studija i novog, strateškog GUP-a Beograda. Takve su zone prirodnog jezgra Beograda, Savski i Dunavski amfiteatar, ili na drugi način neodređene lokacije kao železnička stanica Novi Beograd, Savamala i sl.\nNaša regulativa ne nudi dovoljno modela i tehnika da se servisiraju održive ideje, bogatstvo mogućnosti koje Beograd može da iskoristi, kad već pitate za kontekst međunarodnog iskustva. Beograd je dovoljno značajan da sebi treba da dozvoli i druge, a ne samo Zakonom propisane metode, da za određene zone istražuje i promišlja, vaga i bira između različitih opcija i različitih formi, zbog njihovog značaja u kontekstu grada, te su njihov razvoj i oblikovanje toliko uticajni da ne dozvoljavaju brza, trendom ponesena rešenja. Nauka takođe kaže da su inovacije i razvoj uvek dolazili iz gradova i metropolitenskih regiona pa ta činjenica zaslužuje dovoljno promišljanja, analiza i studija.\nKako komentarišete podatak da je gotovo 85% posetilaca glasalo za redefinisanje ograničenja spratnosti u Beogradu?\nVratila bih se na temu koju smo već obrazlagali: naši važeći propisi su zaista predugo bili rigidni kada je u pitanju visina zgrada. Oni su posledica jednog vremena i određene vrste propisa, te je Urbanistički zavod znatno ranije bio zainteresovan da doprinese elaboraciji ove teme i pružanju argumenata za njihovu izmenu. Sa druge strane, koristeći to nešto inostranog a imajući dovoljno lokalnog iskustva, moram da priznam da sam skeptična u održivost suviše ambicioznih zahteva na pojedinim lokacijama, a koji su formirani na uzorima visoko razvijenih gradova sveta i uz pojednostavljene interpretacije uslova Generalnog plana Beograda 2021. Jedan od razloga za sumnju u prevelike ambicije je i tzv. tranziciono klatno, koje je Srbiju pa i Beograd u jednom koraku teralo od socijalizma do liberalnog kapitalizma, odnosno tržišne planske privrede i regulacije do trenda tržišnih sloboda u planiranju gradova. Mislim da su zato ambicije bile suviše optimistične a odgovor planera spor i nejasan. Stoga je Studija dobar polaz, strateška baza grada za pregovore i analizu pojedinačnih lokacija kroz planove.\nZa sve koji se pozivaju na strane primere, osim obožavanja oblakodera, nije loše proučiti i primere evropskih metropola kao što su Pariz i Beč, sa striktno limitiranom spratnošću objekata i zaštitom gradskih vizura,kao i posebno određenim delovima grada (kroz posebne studije) za visoku izgradnju.


Od 2000.godine, SSRF centar za istraživanja zasnovana na duhovnoj nauci je od mnogih tragalaca primio veliki broj neobičnih fotografija i drugih predmeta koji su se iznenada i neobjašnivo promenili. Promene su bile tipa spontanog sagorevanja/ nagorevanja, pukotina, ogrebotina, fleka, rupa i krvavih mrlja. Slične promene su takođe primećene u nekim prostorijama SSRF istraživačkih centara i na ličnim stvarima i u domovima tragalaca.\nU prvom trenutku, tragaoci su bili zbunjeni ovim šokantnim promenama, jer za to nije postojao očigledni spoljni uzrok. Njegova Svetost Dr.Atavle odmah je pojasnio da se radi o ometanjima negativnih energija iz duhovne dimenzije i da je to razlog ovakvih promena. Od tada ih proučavamo uz pomoć razvijenog šestog čula i biofidbek opreme. Do sada smo naišli i proučili na hiljade takvih neobičnih i spontanih promena kod neživih objekata koje su nastale bez ikakvih spoljašnjih razloga. U ovom odeljku, predstavljamo jedan mali deo kolekcije objekata koji su bili izloženi ometanjima negativnih energija, kao i duhovnu nauku koja stoji iza nekih odabranih analiza slučaja. Razlog za objavljivanje ovog istraživanja je da obavestimo društvo da takva vrsta fenomena postoji. To takođe može da odgovori na vaša pitanja u vezi sa neobjašnjivim fenomenima koje ste vi ili vaša porodica možda iskusili.\nOvde smo prikazali ometanja negativnih energija najvišeg nivoa (Mantrika) na nežive objekte, ali se ova ometanja dešavaju i na živim bićima. Takođe ćemo predstavili i istraživanje zasnovano na duhovnoj nauci o ovoj vrsti ometanja.\nNeke osnovne karakteristike ovih ometanja negativnih energija:\nPrimetićete da se većina ovde prikazanih ometanja desila na slikama Njegove Svetosti Baktarađa Maharađa i Njegovog učenika Njegove Svetosti Dr.Atavlea. To je zbog toga što su oni Sveci koji se bave samašti sadnom (kolektivnom duhovnom praksom) za razliku od nekih drugih Svetaca koji se bave vjašti sadnom (duhovnom praksom za individualni rast). Kao rezultat toga najveći broj ometanja negativnih energija se dešava na Njegovu Svetost Baktarađa Maharađa ili na Njegovu Svetost Dr.Atavlea. Takođe, intenzitet ometanja negativnih energija najvišeg nivoa mogu podneti samo Sveci višeg nivoa kao što su Njegova Svetost Baktarađ Maharađ i Njegova Svetost Dr.Atavle. Još jedan razlog je što Mantrici iz petog i šestog nivoa Pakla (Patala) ne troše svoju energiju da bi ometali obične ljude ili Svece koji ne rade samašti sadni. Sveci koji rade samašti sadnu razlikuju se od drugih Svetaca, jer pomažu svima da praktikuju Duhovnost. Pored toga, oni ne troše Božje resurse da bi čovečanstvu pomogli na fizičkom i psihološkom nivou kroz donacije, socijalni rad i sl. već pomažu čisto na duhovnom nivou. To je radi toga što imaju svest da većina naših problema ima svoj koren u duhovnoj dimenziji.\nKada Mantrik pokušava da ometa neku fotografiju Njegove Svetosti Baktarađa Maharađa ili Njegove Svetosti Dr.Atavlea, svrha toga je da uništi Čaitaniju (Božansku svesnost) koju ta fotografija emituje. Time Mantrici značajno smanjuju dobrobit koju bi tragaoci i društvo dobili od tih fotografija. Zapravo Mantrici pokušavaju da spreče da se Čaitanija širi dalje.\nTakođe, ako je jedna slika ometana, ometanje se širi i na sve slične fotografije u kućama drugih tragaoca. Zbog toga se smanjuje Čaitanija koju bi tragaoci inače dobili.\nKada Mantrik ometa fotografiju, ometanje se ne odnosi na samu fotografiju već i na osobu koja se na njoj nalazi. Na primer, ako negativne energije ometaju fotografiju Njegove Svetosti Dr. Atavlea, onda On direktno oseti to ometanje. Ovo se dešava prema duhovnom principu da su reč (nečije ime), dodir, forma, ukus, miris i njihove energije u direktnoj vezi. Ovaj princip se primenjuje i u negativnom smislu kada se na neku osobu baca crna magija tako što se koristi njena slika. Slično ometanje negativnih energija (kao ometanje fotografije Sveca) na prosečnu osobu u većini slučajeva bi doveo do njene smrti.\nMantrici ometaju tragaoce kako bi stvarali prepreke u njihovoj duhovnoj praksi. Nasuprot tome, kada prosečna osoba iskusi ometanje negativnih energija, to je uglavnom zato da bi je zastrašili ili da namire račun uzimanja-davanja. U nekim slučajevima to može biti posledica crne magije koju je na njih bacio neko njima poznat.\nŠta je individualna duhovna praksa a šta kolektivna duhovna praksa?


Načelnik ZŠ OS BiH generalpukovnik Senad Mašović primio u oproštajnu posjetu gospodina Paula Savereuxa, visokog zvaničnika Glavnog štaba NATO-a u Briselu\nNačelnik Zajedničkog štaba Oružanih snaga Bosne i Hercegovine generalpukovnik Senad Mašović sa saradnicima, 10. maja 2019. godine u Domu OS BIH u Sarajevu, primio je u oproštajnu posjetu gospodina Paula Savereuxa, direktora Odjela za odbrambeno planiranje i odbrambenu politiku Glavnog štaba NATO-a u Briselu.\nTokom posjete, general Mašović se zahvalio gospodinu Savereuxu na dosadašnjoj vrlo uspješnoj saradnji i njegovom ličnom angažmanu za vrijeme mandata na ovoj poziciji. General Mašović je gospodina Savereuxa upoznao sa aktuelnim stanjem, težišnim aktivnostima i operacijama OS BiH u zemlji i inostranstvu, kao i ključnim aktivnostima u ovoj godini i planovima za naredni period. Između ostalog, prezentovao mu je rezultate OS BiH u oblasti deminiranja, rješavanja viškova naoružanja i municije, obuke, te učešća pripadnika OS BiH operacijama podrške miru u svijetu.\nGospodin Savereux je posebno istakao riješenost NATO-a da i dalje pruža svu moguću podršku Bosni i Hercegovini na njenom putu ka euroatlantskim integracijama, kao i podršku izgradnji operativnih sposobnosti i kapaciteta OS BiH, ali i naglasio da OS BiH već sada demonstriraju visoki nivo osposobljenosti za izvršavanje dodijeljenih misija i zadataka. Na kraju je naglasio zadovoljstvo učešćem pripadnika OS BiH u operacijama podrške miru, istaknuvši da su oni najbolji ambasadori Bosne i Hercegovine u svijetu.\nNa kraju posjete, general Mašović uručio je prigodan poklon gospodinu Savereuxu, kao znak zahvalnosti OS BiH za njegov angažman u proteklom periodu i poželio mu uspjeh u daljem profesionalnom i ličnom životu i radu.\nPored generala Mašovića i gospodina Savereuxa susretu su prisustvovali i Rok Kosirnik predstavnik Glavnog štaba NOTO-a u Briselu, glavni vojno-politički savjetnik komandanta NATO štaba u Sarajevu Rohan Maxwell, šef kabineta načelnika ZŠ OS BiH brigadir Edin Fako, te brigadir Velibor Purković, zamjenik šefa vojnog dijela misije BiH pri NATO-u, ujedno vojni ataše BiH u K. Belgiji.


Željeznice FBiH bilježe rekorde, a radnici još nisu dobili ni januarsku platu | | Visokoin.com\nŽeljeznice FBiH bilježe rekorde, a radnici još nisu dobili ni januarsku platu\nŽeljeznice Federacije Bosne i Hercegovine zabilježile u prva dva mjeseca 2013. godine nezapamćen rekord u prevozu robe u posljednjih osam godina, a paradoksalno je da željezničari još nisu dobili ni januarsku platu.\nU cilju tačnog i objektivnog informisanja javnosti, važno je napomenuti da su Željeznice Federacije Bosne i Hercegovine u posljednje tri godine popravile poslovni rezultat za cca 20 miliona KM godišnje. Na osnovu toga uspostavljena je potpuna likvidnost poslovanja i redovnost isplate plata.\nNažalost, ovaj pozitivni trend prekinut je sa 31.decembra 2012. godine. Naime, prestankom važenja Zakona o finansijskoj konsolidaciji javnih preduzeća, ŽFBiH moraju iz vlastitih sredstava da obezbijede, svaki mjesec, dodatnih 2,5 miliona KM ili 30 miliona KM godišnje, što je u novonastalim okolnostima nemoguće ostvariti.\nUprava ŽFBiH je tokom 2012. godine vodila intenzivne aktivnosti prema Vladi FBiH u pravcu traženja rješenja za održiv model finansiranja željeznica, a paralelno s time i za produženje važenja Zakona o finansijskoj konsolidaciji ŽFBiH, dok se ne nađe takav model kako bi se ovaj pozitivan trend održao i unaprijedio.\nMeđutim, ovi prijedlozi nisu dovoljno ozbiljno shvaćeni, niti prihvaćeni i rezultat toga je upravo onakav kakav je Uprava ŽFBiH i predviđala, a to su: poremećaj likvidnosti, kašnjenje plate, te ukoliko se ubrzo ne iznađu kvalitetna rješenja, nastupit će ozbiljni poremećaji u poslovanju i biće zaustavljeni svi pozitivni procesi i uspon kompanije sa nesagledivim posljedicama.\nAko tome dodamo činjenicu da Vlada FBiH još nije uplatila nijednu zakonom obaveznu mjesečnu tranšu za ovu godinu i da nastavlja kontinuitet prosječnog kašnjenja od tri mjesečne tranše iz 2012. godine, što iznosi kašnjenje od cca 5,1 milion KM, koliko i sada duguje, te da mjesečne anuitete po dugoročnom kreditu u iznosu od 1,15 milion KM plaćaju ŽFBiH iz vlastitih prihoda, onda je jasno gdje leže pravi uzroci ovakvog stanja i zašto nema plata u Željeznicama FBiH u 2013. godini.\nOd 2008. godine, donošenjem Zakona o finansijskoj konsolidaciji ŽFBiH stvorena je mogućnost za isplatu neto plate i bez obzira na tu zakonsku mogućnost i na isti nivo godišnjeg finansiranja iz Budžeta (cca 22 miliona KM/god) do polovine 2010. godine, nije uspostavljen trend redovne isplate plate i tekuće likvidnosti. I upravo kada je ova Uprava uspostavila trend redovne isplate plata i likvidnosti pod identičnim uslovima finansiranja i važećih zakona, te zakonske okolnosti su se promijenile.\nDakle, plate u Željeznicama FBiH su upitne, jer Vlada FBiH još nije uplatila nijednu zakonom obaveznu tranšu. Otežavajuća okolnost za isplatu plata željezničarima jeste i činjenica da Zakon o finansijskoj konsolidaciji ŽFBiH nije produžen. To znači da je Poslodavac obavezan isplaćivati uposlenicima bruto plate, a ne neto, kao što je bio slučaj u prethodnih pet godina, kada je Vlada FBiH preuzela na sebe obavezu uplate svih doprinosa željezničarima, a prema Zakonu o finansijskoj konsolidaciji ŽFBiH.\nDodatni problem je što Vlada FBiH u cjelosti ne ispunjava svoje zakonske obaveze po osnovu Zakona o finansiranju održavanja željezničke infrastrukture i sufinansiranju putničkog i kombinovanog saobraćaja. Implementacija ova dva zakona su od krucijalne važnosti za opstojnost ŽFBiH.\nMora se napomenuti da su uslovi poslovanja zbog nezapamćene recesije dodatno opterećivale poslovanje Željeznica FBiH u navedenom razdoblju, kao i politička previranja koja se direktno reflektuju na javna preduzeća. Ipak, i u takvim okolnostima Željeznice FBiH ostvarile su značajno bolje rezultate u odnosu na prethodne godine.\nU takvom, nikad gorem i težem, ekonomskom i političkom ambijentu, Željeznice FBiH ostvaruju odlične poslovne rezultate. Naime, u januaru 2013. godine prevezeno je 740.394 tone robe, što je u odnosu na isti period prošle godine više za 13 posto, a u odnosu na Plan više za 7 post. U februaru 2013. godine prevezeno je 724.231 tona robe, što je u odnosu na isti period prošle godine, kada je elementarna snježna nepogoda blokirala sve privredne subjekte u BiH, više za čak 83 posto, a u odnosu na Plan više za 37 posto.\nU januaru 2013. godine ostvareno je 79.535.868 NTKM, što je za 68 posto više u odnosu na isti period prošle godine i 48 posto više u odnosu na Plan. U februaru 2013. godine ostvareno je 75.663.119 NTKM, što je za čak 126 posto više u odnosu na isti period prošle godine i 55 posto više u odnosu na Plan. I u putničkom saobraćaju, ostvareno je povećanje prevoza za 6 posto u odnosu na Plan.\nRazlog za izvanredan rezultat ostvaren u prevozu tereta u januaru i februaru tekuće godine, leži u uspješnoj unutrašnjoj organizaciji i poslovnoj politici ŽFBiH koja se ogleda, prije svega, u sklapanju kvalitetnih poslovnih ugovora sa komitentima i osposobljavanju mobilnih kapaciteta neophodnih za obavljanje prevoza.\nOsposobljeni mobilni kapaciteti u radionicama ŽFBiH omogućili su da se odgovori na zahtjeve pojedinih privrednih subjekata koji su u proteklih pet mjeseci značajno povećali svoju proizvodnju i iskazali povećane potreba za uslugama transporta ŽFBiH. Ovakve poslovne rezultate nemoguće bi bilo ostvariti bez maksimalnog angažmana željezničkog operatora i svih uposlenika Željeznica FBiH.\nJoš samo da Vlada FBiH počne ispunjavati svoje Zakonom preuzete obaveze, željezničari ne bi strahovali za svoju egzistenciju.\nBosna i HercegovinaŽeljeznice


Za "preletanje" biće krivi partijski lideri - Lični stavovi - Dnevni list Danas\nPočetna » Dijalog » Lični stavovi » Za "preletanje" biće krivi partijski lideri\nOpozicija mora da bude maksimalno oprezna u sastavljanju izbornih lista za beogradske izbore\n2Piše: DanasOnline 18. januara 2018. 16.30\nNije tajna kako se kreiraju lokalne izborne liste. U velikoj većini političkih partija i pokreta, završnu reč o sastavu liste za lokalne izbore daju predsedništvo, glavni/izvršni odbor ili sami lideri. Ta praksa centralizacije političkih subjekata nije nova ni nepoznata u Srbiji, a o suštinskoj autonomiji lokalnih odbora u partijama/pokretima je izlišno i govoriti. Imajući u vidu opšti značaj beogradskih izbora i njihovu neizvesnost (ovo su prvi važni izbori koji su neizvesni nakon 2012. godine), situacija zahteva još veću ozbiljnost partijskih rukovodstava.\nInstitucionalni sistem izbora odbornika (proporcionalni izborni sistem sa zatvorenim listama) je definitivno pogrešan i mora što pre da se menja. Dok se to ne desi, naravno da je apsolutno pravo svakog odbornika da glasa onako kako želi, ali ako odbornik sa liste koja je decidno rekla da neće praviti koaliciju sa određenim strankama ipak podrži tu stranku – onda to nije ništa drugo nego zloupotreba izbornih procedura, glasa i poverenja građana.\nOvo nije tekst koji teorijski obrazlaže suštinu slobodnog ili vezanog mandata, niti ulazi u filozofske odrednice prava odbornika da glasa kako želi ili da se podvrgne partijskoj disciplini. Ovde se radi samo o upozorenju na mogućnost onoga što se u Srbiji uveliko odomaćilo, a to je praksa „partijskog preletanja“ i suštinske prodaje poslaničkog/odborničkog mandata. Zato Đilas, Jeremić, Janković, Šutanovac, Obradović, Radulović i ostali sastavljanju izbornih lista za beogradske izbore treba da pristupe maksimalno ozbiljno i odgovorno. Aleksandar Šapić nije u ovoj grupi jer nikada precizno nije rekao da neće da sarađuje sa SNS, tako da ga ne mogu smatrati opozicionim kandidatom i opozicionom listom i oni koji glasaju za njegovu listu moraju biti spremni da takvu postizbornu saradnju. Moraju da znaju ko su ljudi koji će biti na izbornim listama i moraju biti sigurni u to da neće zloupotrebiti svoj odbornički mandat ukoliko ga dobiju. To moraju biti pojedinci koji neće „promeniti svoje mišljenje“ u roku od dva meseca i preleteti na drugu stranu. To pre svega moraju biti pojedinci odgovorni prema biračima.\nUkoliko se pak kroz preletanje odbornika iskrivi izborna volja beogradskih birača – partijski lideri će jedini biti odgovorni. Štaviše, postojaće opravdana sumnja da je neko od opozicionih političkih aktera to unapred dogovorio kao vid političke podrške vladajućim partijama. Nikakvo naknadno isključenje iz partija/pokreta i javni apeli neće biti opravdanje ni za jedno preletanje. Lideri opozicionih partija će imati najveću odgovornost za takve činove jer nikakav slobodan mandat ne može biti opravdanje što je neko ko je izabran sa opozicione liste „promenio mišljenje“ na prečac.\nZato, lideri – pametno i odgovorno u sastavljanje izbornih lista. Ako se zloupotrebi izborna volja Beograđana – samo ćete vi biti odgovorni i građani će znati da ste pristali na saradnju sa trenutno vladajućim partijama. Ne mora stranka/pokret da podrži aktuelnu gradsku vlast, ako to učini samo neko sa liste – to će značiti da su „opozicioni“ lideri pristali na to, a za to će ih birači ozbiljno politički kazniti.\nAutor je politički konsultant Demostata\nZa crnu statistiku krivi umor, stres i testiranje\n18. januara 2018. u 20.16\npreletači su obični prevaranti, jer zbog lične koristi, obmanjuju svoje birače treba utvrditi način da se4 takvi prevaranti na zahtev svojih birača procesuiraju, kao i prevaranti u driugim sferama života.\n18. januara 2018. u 21.00\n"Ovo nije tekst koji teorijski obrazlaže suštinu slobodnog ili vezanog mandata, niti ulazi u filozofske odrednice prava odbornika da glasa kako želi ili da se podvrgne partijskoj disciplini. "- kaže autor, a ja posle čitanja moram da citiram naravoučenije današnjeg Famoznog, pa da ga pitam- a koji Crven Ban onda jeste? Očito je vođa postavio kliše za većinu današnjih govorancija i pisanija- naime to on većinu svojih smernih i pomirljivih napada vrši po sistemu-JA NEĆU da kažem- a zatim od reči do reči kaže sve što nije hteo da kaže. Tako je i ovaj tekst u stvari sve ono što nije trebalo da bude.


Prodajna izložba dece s autizmom u NBG kulturnoj mreži\nTanjug 30. marta 2022. 15:16\nBEOGRAD – Povodom 2. aprila, Svetskog dana podizanja svesnosti o autizmu, sekretarka za socijalnu zaštitu Nataša Stanisavljević obišla je danas u prostorijama Novobeogradske kulturne mreže prodajnu izložbu radova dece sa autizmom pod nazivom „Svako dete je umetnik”.\nIzložbu je organizovalo Beogradsko udruženje za pomoć osobama sa autizmom, u saradnji sa opštinom Novi Beograd.\nStanisavljevićeva je rekla da je izložba samo jedna od manifestacija koja obuhvataju celu nedelju u kojoj se govori o problemima sa kojima se osobe sa autizmom suočavaju a za tu priliku, u znak podrške, 2. aprila kao i prethodnih godina simboli grada biće osvetl?eni plavom bojom.\nKao znak lične podrške, sekretarka je kupila tri rada sa izložbe, a sva sredstva prikupljena na ovaj način koristiće se za unapređenje rada Beogradskog udruženja za pomoć osobama sa autizmom.\n„O osobama sa autizmom ne govorimo samo jedan dan u godini već o njima brinemo svih 365 dana u godini. Kontinuiranu podršku pružamo ne samo osobama sa autizmom već i njihovim porodicama, a jedna od najvažnijih usluga podrške su dva specijalizovana dnevna boravka koje koristi oko 200 osoba sa autizmom“, rekla je Stanisavljević.\nPomenula je uslugu ličnog pratioca koja je veoma važna za predškolsku, osnovnoškolsku i srednjoškolsku decu navodeći da je ponosna i na smeštaj „Predah” u Šekspirovoj ulici koji je najsavremeniji objekat takve vrste u Evropi i gde roditelji u trenucima, kada im je to neophodno zbog različitih obaveza, decu mogu da smeste u kratkovremeni smeštaj.\n„Važna je i činjenica da smo pokrenuli formiranje radne grupe za izradu strategije za osobe sa invaliditetom u Gradu Beogradu gde će jedna od ključnih stvari biti dalje poboljšanje uslova za osobe sa autizmom i njihove porodice jer planiramo nove vrste usluga i podrške“, rekla je Stanisavljević.\nZamenik predsednika opštine Novi Beograd Srđan Minić kazao je da ova gradska opština uvek pomaže sugrađanima kojima je pomoć neophodna a da današnje ustupanje prostora Novobeogradske kulturne mreže za prodajnu izložbu predstavlja još jedan vid podrške.\n„Obaveza svih nas je da pomognemo i podržavamo ovakve manifestacije. Deci oboleloj od autizma i njihovim roditeljima želimo da damo snagu i volju da nastave borbu uz našu pomoć i razumevanje. Aukcijom slika želimo da damo doprinos da njihovo udruženje ima bolje uslove za rad a stojimo im na raspolaganju i za sve njihove druge akcije“, kazao je Minić.\nPredsednik Beogradskog udruženja za pomoć osobama sa autizmom Mirko Gojić je podsetio da je ova prodajna izložba samo jedna od manifestacija koja se održavaju tokom ove nedelje i najavio da će centralna manifestacija biti održana u petak, na Trgu republike.\n„Nastupićemo zajedno sa decom Predškolske ustanove „Stari grad”, što znači da će nas ukupno biti oko 400, a sa nama će biti i poznate ličnosti kulturnog života koje nam daju podršku u radu. Saradnja sa Gradom Beogradom je izuzetno dobra, mnogo toga je urađeno na unapređenju našeg statusa, a otvoreni su i novi servisi podrške za decu sa autizmom i njihove roditelje – rekao je Gojić, izrazivši uverenje da će podrška grada biti nastavljena i u budućnosti.\nDanašnjoj prodajnoj izložbi prisustvovali su srednjoškolci gimnazije „Stefan Nemanja” koji su u znak podrške prikupili dodatna novčana sredstva za rad udruženja kao i predškolci iz PU „Novi Beograd”.\nVanredna situacija u šest mesnih zajednica u opštini Priboj…\nNUNS: Sudovi moraju da obezbede nesmetan rad novinarima,…\n17:59: Vanredna situacija u šest mesnih zajednica u opštini Priboj zbog posledica nevremena


IslamBosna » Lieberman insistira da Izrael ne želi novi rat sa Gazzom\nLieberman insistira da Izrael ne želi novi rat sa Gazzom\nGazza, hamas, izrael, katar, lieberman\nIslamBosna.ba- Aigdor Lieberman insistira da politički i vojni krugovi Izraela žele izbjeći bilo kakve konfrontacije s Pojasom Gazze zbog ‘visoke cijene’ takve eskalacije. “Izrael nema želju da vodi novi rat ili bitku”, kazao je ministar odbrane u izjavi emitovanoj na izraelskom Kanalu 2.\n“Nemoguće je imati vojni sukob svake dvije godine”, dodao je on, ističući da Izrael također nema interes da ponovo zauzima Pojas Gazze. Lieberman je prijetio da će uništiti kompletnu infrastrukturu opkoljenog područja u bilo kojoj budućoj konfrontaciji.\nKomentari desničarskog ministra o Gazzi dolaze u vrijeme kada su interni izvještaji izraelske vojske i Opće obavještajne službe preporučili pripreme za moguću vojnu eskalaciju sa Gazzom uslijed pogoršanja životnih i humanitarnih uslova u enklavi.\nPrema pisanju izraelskog Yedioth Ahronoth, službe za bezbjednost procjenjuju da je unutrašnja situacija u Gazzi ‘na rubu eksplozije’ zbog poteškoća sa kojima se stanovništvo suočava zbog izraelsko- egipatske blokade i pritiska Palestinske samouprave na Hamas.\n“Kriza u Zaljevu je još jedan od razloga za moguću eskalaciju u sektoru gdje će prekid odnosa sa Katarom utjecati na ekonomsku podršku Dohe”, zaključuje list.


Vanredno upozorenje za velike padavine u BiH: Bit će još kiše, pljuskova i grmljavine... Šta se sprema naredne sedmice? | DEPO Portal\nOSVJEŽENJE U VRUĆEM I SPARNOM LJETU\nVanredno upozorenje za velike padavine u BiH: Bit će još kiše, pljuskova i grmljavine... Šta se sprema naredne sedmice?\nI za sutra su najavljene padavine u Bosni i Hercegovini, naručito u drugom dijelu dana kada se očekuju kiša, pljuskovi i grmljavina u većini područja\nU sjevernim i sjeverozapadnim područjima i djelimično centralnim područjima Bosne očekuju se kišne padavine od 8/lm2 i više u toku jednog sata. Ovo upozorenje odnosilo se na period 24. avgusta do 20:00 sati, javljeno je iz Hidrometeorološkog zavoda FBiH. Međutim, mnogo kiše, pljuskova i gromova bit će i tkom sedmice pred nama...\nU srijedu nešto bolje - malo do umjereno oblačno i sunčano vrijeme. Međutim, poslije podne stiže naoblačenje u većem dijelu centralne i sjeverozapadne Bosne, koje može usloviti kišu, pljuskove i grmljavinu. Jutarnja temperatura od 14 do 20, na jugu do 25, a dnevna od 28 do 34, na jugu do 36 °C.


Ulaganje vašeg vremena, novca ili energije da biste pomogli drugima ne samo da pomaže svetu da bude bolji, već pomaže i vama da vi budete bolji. Studije pokazuju da čin pomaganja drugima i okolini doprinosi vašoj sreći, zdravlju i sveopštem zadovoljstvu samim sobom.\nPreveo: Miroslav Kiš\n1. Pomaganje drugima može da vam pomogne da živite duže\nŽelite da produžite vaš životni vek? Razmislite o redovnom pomaganju u kuhinji ili pomaganju na u eko-kampu. Istraživanje je pokazalo da ovakve aktivnosti mogu da poboljšaju vaše zdravlje na način da mogu da produže vaš životni vek. Volonteri pokazuju bolju sposobnost da se nose sa stresom i izbore sa bolestima kao i da su manje izloženi depresiji i da su zadovoljniji svojim kvalitetom života - na dnevnom nivou. Ovo može da bude iz razloga što volontiranje smanjuje usamljenost i poboljšava naš društveni život, a to su faktori koji značajno mogu da utiču dugoročno na naše zdravlje\n2. Altruizam je zarazan\nKada jedna osoba čini dobro, ona izaziva lančanu reakciju drugih altruističkih dela. Jedna studija je otkrila da su osobe sklonije velikodušnosti nakon što posmatraju druge osobe koje se ponašaju isto. Ovaj efekat može da se proširi na desetine drugih, inspirišući druge pojedince da čine dobro.\n3. Pomaganje drugima nas čini srećnima\nJedan tim sociologa je pratio dve hiljade osoba tokom perioda od pet godina i ustanovio da Amerikanci koji opisuju sebe kao „veoma srećne“ volontirali su najmanje 5.8 sati mesečno. Ovaj naglašeni osećaj zadovoljstva samim sobom bi mogao da bude posledica fizičke aktivnosti, ili usled toga što nas volontiranje čini društveno aktivnima. Analitičari, takođe, smatraju da pomaganje daje pojedincima osećaj mentalnog nagrađivanja.\n4. Pomaganje drugima može da pomogne kod hroničnog bola\nPrema jednoj studiji, osobe koje su patile od hroničnih bolova su počele da rade kao volonteri. Kao rezultat toga, one su su primetile smanjeno prisustvo svojih simptoma.\nFoto: Operation Meditation\n5. Pomaganje drugima smanjuje krvni pritisak\nUkoliko patite od srčanih problema, vaš doktor vam je sigurno rekao da smanjite unos mesa ili da se manje izlažete stresu na poslu. Međutim, trebalo bi da uzmete u obzir i to da ubacite nešto u vašu rutinu: redovno volontiranje. Jedan deo istraživanja je pokazao da stariji volonteri, koji su volontirali najmanje 200 sati godišnje, smanjili su svoj rizik od hipertenzije za drastičnih 40%. Ovo je verovatno iz razloga što su više bili društveno aktivni, i to im je pomoglo da se oslobode usamljenosti i stresa koji često prati usamljenost.\n6. Pomaganje drugima promoviše pozitivno ponašanje kod tinejdžera\nPrema sociolozima, tinejdžeri koji volontiraju imaju bolje ocene i sliku o sebi.\n7. Pomaganje drugima daje nam osećaj svrhe i zadovoljstva\nDa li tražite više smisla u vašem svakodnevnom postojanju? Studije su pokazale da volontiranje doprinosi sveukupnom osećaju zadovoljstva i svrhe jednog pojedinca, posebno jer pojedinci više ne osećaju da su u stalnoj ulozi „radnika“ ili „roditelja“.\nMiroslav je večiti avanturista, pozitivan mladić koji voli da putuje i upoznaje nove gradove i ljude i kasnije ih nosi u srcu sa sobom.